İcarəyə obyektlər / İcarəyə digər obyektlər, Baki, 800 - BizimEmlak.Az\nİcarəyə obyektlər / İcarəyə digər obyektlər, Baki, 800\nSəbayıl rayonu, Z.Əliyeva küçəsi\n800 2150 In stockİcarəyə obyektlər / İcarəyə digər obyektlər, Baki, 800\nSəbayıl rayonu, Z.Əliyeva küçəsi, Malakan bağının yanında ofis icarayə verilir. Ümumi sahəsi - 60kv.m. olan ofis 3 otaqdan ibarətdir. Ofis əla təmirlidir, hər bir şəraiti, sanitar qovşağı, mətbəxi, kondisionerləri var. İstənilən fəaliyyət növü üçün uygundur. İnfrastruktur cəhətdən əlverişli yerdə yerləşir. 2 giriş-çıxışı var. Ofis icarəyə əşyasız verilir.\nBaki, Azərbaycan pr\nİCARƏYƏ VERİLİR:Səbayıl rayonu, Azərbaycan prospektində, Şahmat klubunun yaxınında yerləşən 2 mərtəbəli obyekt icarəyə verillir. Ümumi sahəsi 700 kv.m olan obyekt 2 mərtəbədən ibarətdir və təmirsizdir. Yol kənarında yerləşir. Restoran, kafe, mağaza, ofis və .s fəaliyyət növləri üçün əlverişlidir. Obyektin təmir xərcləri danışılacaq.\nBaki, Lermantov küç. 63\nSəbail rayonu, Şəlalə parkının və Nazirlər Kabinetinin yanında İçərişəhər metrosuna 5 dəq məsafədə, Teymur Elçin küçəsində, sahəsi 140 kv.m. olan təmirli göz klinikası icare verilir. Çoxsaylı otaqlar. Təmirlidir. Obyekt nəqliyyat və əhali gediş gəliş olan yerdədir.\nBaki, Məhəmməd Hadi küç\nƏhmədli metrosunun yaxınlığında 14 kv/m sahəsi olan ofis tipli obtekt icarəyə verilir. İşıq su daimidir. İstilik sistemi mərkəzləşdirlimiş istipoldur. Obyekt əşyasız və komunal xərc daxil 450 manata verilə bilər. (Ofis xidməti haqqı 20 faizdir)


Damla Xəbərləri Axtarıldı - YALAN.info\nYALAN.info Axtarış Damla\nBu gündən etibarən Rusiyadan Azərbaycana gələn təyyarə reyslərinin dayandırılması tanınmış müğənni Damlanı çətin vəziyyətə salıb. YALAN.info Onlayn Xəbərlər və İnformasiya Saytı bildirir ki, bununla bağlı...\nBaku.tv saytında son zamanların ən səsli-küylüsü, tanınmış müğənni Damla ilə müsahibə yayımlayıb. YALAN.info Online Xəbərlər və İnformasiya Saytı həmin müsahibəni sizlərin diqqətinizə çatdırır. – İki həftə...\nAzərbaycanlı müğənnilərin YouTube video hostinqində yerləşdirilmiş videolarından bəziləri rekord izləmə sayı toplaya bilir. YALAN.info Online Xəbərlər və İnformasiya Saytı Oxu.az-ın hazırladığı ən çox izlənilən Top15...\nMüğənni Damla sosial media hesabında atasının ölümündən sonra toylara getməsini qınayanlara cavab verib. YALAN.info Online Xəbərlər və İnformasiya Saytı bildirir ki, müğənni Instagram səhifəsində toylara məcburən...\nYALAN.info - 24 Fevral, 2018 0\nAzərbaycanın tanınmış müğənnisi Damlanın “Youtube” kanalı silinib. YALAN.info Online Xəbərlər və İnformasiya Saytı bildirir ki, ifaçı bu işdə güvəndiyi, “Youtube”la bağlı bütün işlərini tapşırdığı Rafiz Cəfərzadəni günahlandırır. Bundan başqa müğənni...\nYALAN.info - 07 May, 2017 0\nAzərbaycanlı müğənni Damla qoşulduğu toy məclislərindən birində inanılmaz olayla üzləşib. O, oxuyarkən toydakı şəxslərdən biri havaya bir neçə dəfə atəş açıb. Bundan qorxan müğənni az sonra ifasını...


Azər Həsrət: - Milli Məclis toy generalları nın yeri deyil\nAzər Həsrət: Milli Məclis “toy generalları”nın yeri deyil\nYadımdadır, Mətbuat Şurasının ilk tərkibinə seçilmək üçün ciddi mübarizə gedirdi. Bu qurumun İdarə Heyətində yer alıb doğrudan da Azərbaycan mediası, ictimai maraqları üçün çalışmaq istəyən xeyli sayda insan vardı.\nİl 2003, mart ayının 15-də ilk qurultay keçirilmişdi.\nSeçilənlər arasında çağdaş Azərbaycan ədəbiyyatının ən parlaq nümayəndəsi, Yazıçılar Birliyinin sədri Anar da vardı. Deputat, filoloq və yetərincə fəal ictimai-siyasi xadim Nizami Cəfərov da seçilənlər arasında idi.\nTəbii ki, seçilən digər üzvlər haqqında da yüksək sözlər demək olar. Yəni İdarə Heyətində bu gün olduğu kimi o gün də təsadüfi adam yox idi.\nAmma sonrakı proseslər göstərdi ki, işlər heç də yolunda getmir. Anar və Nizami Cəfərov hər dəfə bir səbəb üzündən İdarə Heyətinin toplantılarına qatılmırdı. Yeni qurulmuş bir təşkilat olaraq toplantılarımız indiki kimi böyük fasilələrlə deyil, tez-tez olurdu. Lakin bu iki hörmətli şəxs toplantılara qatıla bilmirdi.\nHal belə olunca hər toplantıda davamiyyət məsələsini gündəmə gətirməyə başladım. Hərçənd yazıçı Anarın da, Nizami müəllimin də toplantılara qatılmaması haqlı səbəblərdən idi. Yəni adamların işi o qədər çox idi ki, vaxt tapıb bir də Mətbuat Şurasının işində iştirak edə bilmirdilər.\nSonrakı proseslərin ayrıntılarına toxunmadan deyim ki, artıq özləri də görəndə ki, toplantılara qatılmaq imkanları yoxdur, hər ikisi İdarə Heyəti üzvlüyündən ayrılmalı oldu. Ən doğrusu da bu idi zatən.\nİstər Anar Yazıçılar Birliyinin sədri kimi, istərsə də Nizami Cəfərov deputat və Atatürk Mərkəzinin rəhbəri kimi öz işlərinin öhdəsindən layiqincə gəlir və onların bu yöndəki fəaliyyətlərini heç zaman tənqid etmirəm. Mətbuat Şurasındakı fəaliyyətlərindən fərqli olaraq…\nBütün bunları niyə xatırlatdım? Sadə bir səbəbdən: Azərbaycanda bəzən adamın imkanları nəzərə alınmadan vəzifəyə təyin edilməsi, deputat seçilməsi, hətta bir neçə işin başına gətirilməsi hallarından birinin üzərində dayanmaq istəyirəm.\nÖtən həftə Milli Məclisin toplantısından bir reportajda səsverməni göstərdilər TV kanalları. Səsvermədə iştirak edənlərin ümumi sayı 100 nəfərdən aşağı idi. Yəni 125 nəfərlik Milli Məclisin işində ən azı 25 deputat iştirak etmirdi…\nBunun ardınca MM mədəniyyət komitəsinin sədri Rafael Hüseynovun iradlarını oxudum mediada. O, komitənin toplantısına qatılmamış deputatlar Zeynəb Xanlarova və Ülviyyə Həmzəyeva haqqında narahatlığını dilə gətirmişdi.\nAdam haqlı idi. Milli Məclisə seçildinsə, onun işində yaxından iştirak edəcəksən. Özü də deputat olan kəslərin bir nömrəli işi elə bu Milli Məclisdir. Yəni toplantılara qatılmaq lazımdır, vacibdir.\nAmma məsələnin belə olacağını öncədən proqnozlaşdırmaq olmazdımı? Olardı əlbəttə. Təbii ki, hər kəsin vazkeçilməz, təxirəsalınmaz elə bir işi çıxa bilər ki, MM-in işini, yaxud daha başqa bir vacib işi arxa plana keçirə bilər.\nÖrnək üçün, bu ilin oktyabrında ATƏT-in media azadlığı üzrə təmsilçiliyinin Tiflisdə keçirilmiş Güney Qafqaz toplantısının başlanmasına üç gün qalmış mən iştirakımdan imtina etməli olmuşdum. Çünki səhhətimdə ciddi problem yaranmışdı, fiziki cəhətdən ora gedib çıxa bilməyəcəkdim. Ona görə də təşkilatçılardan üzrxahlıq etdim, səfərim ləğv edildi. Səbəb üzrlü idi deyə heç kimsə buna görə mənə irad da tutmadı. Yəni deputatların da başına bir iş gələ bilər və bəzən toplantıya qatılmamaqda haqlı ola bilərlər.\nAmma MM-in işində üzrsüz səbəbdən iştirak etməmək halları illərdir ki, gözümüzün önündədir axı. Hətta bir deputatın başqa bir deputatın yerinə səs verdiyi halları da görmək imkanımız olub TV-lərin efirində.\nKonkret Zeynəb Xanlarovaya gəlincə, sənətinin pərəstişkarıyam, şəxsinə böyük sayğım var, bilirəm ki, Azərbaycan üçün doğrudan da gərəkli birisidir. Lakin onun dincəlmə zamanı çoxdan çatıb axı. Demirəm ki, ondan imtina edək. Əsla! Gözümüz üstündə yeri var. Sadəcə özü də anlamalıydı ki, artıq MM kürsüsünü işləmək imkanları daha artıq olan birisinə buraxmaq lazımdır.\nÜlviyyə Həmzəyeva haqqında isə bir söz deyə bilmirəm. Çünki mənim üçün bu deputat yeni addır. Ümid edirəm ki, komitənin toplantısına qatılmaması üçün doğrudan da çox ciddi səbəbi olub.\nMəsələ heç bunda da deyil. Yuxarıda qeyd etdiyim kimi, səsvermədə yüzdən az deputatın iştirakı göstərir ki, MM-in yeni tərkibinin bir ayı tamam olmamış ən azı 25 deputat toplantıya qatılmamışdı. Daha öncəki toplantılardan olan reportajlarda hətta daha az səs verən deputatın olduğunu da xatırlatsaq, deməli, bəzi deputatların davamiyyətində problem var. Özü də bu problem xroniki hal alıb.\nAdamlar sadəcə daha vacib başqa işlərlə məşğul olduqları üçün MM-ə vaxt ayıra bilmirlər. Yəni sadə bir səbəbdir.\nElə burada da bir sual çıxır ortaya: adama deyərlər ki, MM-ə ayıracaq vaxtının olmayacağını bildiyin halda niyə deputat kürsüsünü məşğul edirsən? Sağda-solda Azərbaycanın çoxsaylı problemi varkən, niyə bu qədər vacib bir postu ölü nöqtəyə döndərirsən? Şəxsi məsələlərini sığortalamaq üçün? Olmadı ki! Azərbaycanın məsələləri axı hər bir deputatın şəxsi məsələlərinin fövqündədir.\nMM-də çoxdandır ictimai rəyi narahat edən başqa bir məsələyə də toxunmaqda yarar var. Özəlliklə Ermənistanın işğalı altında olan torpaqlardan seçilmiş deputatlardan, kiçik istisnalarla, razı qalmaq mümkün deyil. Bu adamların ata-baba yurdu erməni tapdağındadır, amma onların məsələylə bağlı beynəlxalq tribunalardan səsini eşidən oldumu? Yenə də kiçik istisnalarla, biz eşitmədik. Eşidən olubsa, bizə də xəbər versin.\nBütün bunları yekunlaşdıraraq demək istərdik ki, bəzi adamların MM-in işində ümumiyyətlə iştirakı zatən öncədən şübhə altında olduğu üçün gərək onlar deputat kürsüsünə iddia etməyəydilər.\nYenə də örnək üçün, ARDNŞ-in rəhbəri Rövnəq Abdullayev istəsə belə, rəhbərlik etdiyi sahəni buraxıb MM-in işində iştirak edə bilməyəcək.\nYaxud da başqa bir deputat – Cavid Qurbanov. Böyük və çox vacib bir sahəyə başçılıq edir. Orada onun işi zatən başından aşır. Bu adam da ya gərək o işləri buraxıb MM-də otura, ya da MM-i buraxıb əsas işi ilə məşğul ola. Yəni ikisi bir yerdə mümkün deyil.\nBelə örnəklər az deyil MM-də. Nəticə?\nNəticə isə heç də ürəkaçan deyil. Adamlar eyni zamanda bir neçə kürsünü məşğul etməklə bütün sahələri iflic edirlər. Ona görə də nə MM lazım olan keyfiyyəti nümayiş etdirə bilir, nə də “bir ayağı sosializmdə, digər ayağı kommunizmdə” olan deputatların məsul olduqları sahələrdəki problemlər tükənir.\nÇıxış yolu varmı? Var əlbəttə. Amma bu da o cür deputatların özlərindən asılıdır. Ya gərək bütün digər və “daha vacib” işlərini atıb özlərini bütünlüklə MM-ə həsr etməli, ya da MM-dən çəkilib kürsüləri işləyə biləcək adamlar üçün boşaltmalıdırlar. Hər halda mənim ağlıma gələn bu oldu.\nArtıq MM “toy generalları”nın yeri deyil. O dönəmlər çoxdan arxada qaldı. İndi millətə xidmət etməyə həvəsi və imkanları olanların yeridir MM…\nSözardı: Kimsə düşünməsin ki, bu yazı adı keçən deputatları hədəfə almaq üçün yazılıb. Sadəcə ilk anda ağlıma gələn onlar oldu. Bəlkə də buna görə sevinə bilərlər. Çünki MM-də elələri var ki, davamlı olaraq deputat kürsüsündə otursalar da hətta mənim kimi ictimai fəal insan belə onların adlarını xatırlaya bilmir…


İran necə çökdürüləcək: Müharibə, yoxsa sanksiya? – Turkustan.info\nSon vaxtlar İran ətrafında baş verən proseslər səngimək bilmir.\nİran ətrafındakı mövcud gərginliklər dünya mətbuatının da gündəmindən düşmür. İranla ABŞ, İsrail və bir sıra ərəb dövlətləri arasındakı münasibətlərdə uzun illərdir gərginlik yaşanır. Bir neçə gün əvvəl İran İslam İnqilabının Keşikçiləri Korpusu (Sepah) İran körfəzində qaçaqmalçılıq yolu ilə yanacaq daşıyan əcnəbi gəmini saxlayıb. Tankerdə 1 milyon barel neftin olduğu vurğulanıb. Xatırladaq ki, iyulun 16-da Birləşmiş Ərəb Əmirliklərindən yola düşən tankerin İran ərazi sularında radarlardan itdiyi bildirilmişdi.\nİyulun əvvəlində Cəbəllütariq hakimiyyəti Avropa İttifaqı sanksiyalarının hədəfi olan Suriyaya xam neft daşıyan İrana məxsus “Grace 1” tankerini həbs etmişdi.\nQeyd edək ki, bundan öncə İranın özünün Cəbəllütariqdə Suriyaya neft daşıyan gəmisi saxlanılıb. İran hərbi gəmiləri tərəfindən İran körfəzində bu günlərdə saxlanılan tanker Böyük Britaniya bayrağı altında üzürmüş. ABŞ prezidenti Donald Trump bundan əvvəl, ABŞ-ın Hörmüz boğazında İrana məxsus dronu vurduğunu bəyan edib. Onun sözlərinə görə, ABŞ-ın Boxer hərbi gəmisi dronu onun min metrliyində uçaraq təhdid etdiyinə və əmrlərə tabe olmadığına görə vurub.\nİran, ABŞ-ın onun pilotsuz aparatını vurması barədə məlumatı təkzib edib. İran xarici işlər nazirinin müavini Abbas Araghchi iyulun 19-da Tvitterdə yazıb ki, “Tehran Hörmüz boğazı və ya hansısa başqa yerdə bir dənə də olsun, dron itirməyib”.\nXarici işlər naziri Məhəmməd Cavad Zərif də bundan əvvəl Tehranda belə bir məlumat olmadığını deyib. O, Vaşinqtonu, “özünü və bütün dünyanı uçuruma aparmaqda” günahlandırıb. Zərif BMT-nin toplantısı çərçivəsində jurnalistlərə deyib ki, ABŞ iqtisadi sanksiyalarla “İran xalqını aclığa düçar etmək və onun xəzinəsini boşaltmağa çalışır”.\nQeyd edək ki, ABŞ 2018-ci ildə İranla 6 aparıcı dünya ölkəsi arasında imzalanmış nüvə sazişindən çıxaraq ona qarşı sanksiyaları bərpa elədi. Tehransa buna cavab olaraq uran zənginləşdirilməsi üzərində işi bərpa elədi. 2015-ci ildə İranla həmin sazişi ABŞ, Böyük Britaniya, Fransa, Almaniya, Rusiya və Çin imzalamışdı. ABŞ hakimiyyəti İranı nüvə sazişinin şərtlərini pozmaqda və beynəlxalq terrorçuluğu dəstəkləməkdə ittiham edir. ABŞ həmçinin hesab edir ki, bu günlərdə İran körfəzi regionunda neft tankerlərinə edilmiş hücumların arxasında Tehran durur. Rəsmi Tehran ittihamları rədd edir. İranla imzalanmış nüvə sazişində Tehranın nüvə proqramını dayandırması və əvəzində ona qarşı sanksiyaların ləğvi nəzərdə tutulurdu.\n“Orta Doğru” Araşdırmalar Mərkəzinin rəhbəri Sədrəddin Soltan “Cümhuriyət” qəzetinə bildirib ki, Afrikanın şimalından əsən dəyişiklik küləyi Qərbin yaxın və orta şərqdəki maraqlarına yeni baxışdır: “Bu külək Afrikanın şimalında ərəb ölkələrini tutdu və Suriyada, İraqda vəziyyəti gərginləşdirdi. İraq məsələlərində müəyyən səngimələr var. Ortaya “Suriyadan sonra növbə kimindir” sualı çıxır. Təbii ki, Səudiyyə Ərəbistanının deyil. Hərçənd ki, İsraildə də xarici siyasətlə bağlı ciddi islahatların aparılması arzuediləndir, amma yaxın və orta şərqdəki İsrail də hələ növbədə deyil. Ortada Türkiyə ilə İran qalır. Türkiyə NATO-da Qərbin strateji müttəfiqi olduğundan və avropasayağı, qərbsayağı demokratik dəyərlərin mövcudluğundan rəsmi Ankaraya qarşı əsaslı hücuma keçə bilmirlər. Qalır Qərbin dostu olmayan və dünyada beynəlxalq terrorçuluğu dəstəkləyən şər üçbucağından biri olan İran hakimiyyəti. Deməli, hədəfdə İrandır. Başqa sözlə desək, bölgədəki proseslərlə bağlı vəziyyətin başqa şəklə düşməsi üçün İranda dəyişikliklər baş verməlidir. Ona görə də İranı müxtəlif yöndən yoxlayırlar. Hələ ki, İranı yağlayıb tumarlayaraq ona müəyyən impulslar verib vəziyyətini yoxlayırlar. Bunların arasında ən böyük aksiya İranın neft və qaz sektoruna qoyulmuş iqtisadi sanksiyadır. Bundan əlavə, İranın nüvə proqramın ilə bağlı məsələnin ciddiləşdirilməsidir. Həmçinin Qərbin ABŞ ətrafında vahid mövqedən çıxış etməsi istiqamətində fəaliyyət göstərməsidir. Ərəblər İran körfəzinə Bəsirə və ya Ərəb körfəzi deyirlər. Onun qədim adı isə Kəngər körfəzidir. Bu körfəz İran üçün strateji yer sayılır. İran davamlı olaraq Hörmüz boğazını bağlamaqla və müxtəlif aksiyalar keçirməklə bağlı bəyanatlar verir. Körfəzdə son zamanlar tankerlərlə bağlı baş verən hadisələr İranın əleyhinə işləyə bilər. Hətta Birləşmiş Ərəb Əmirliklərinə məxsus tankerlər partladılandan sonra ABŞ rəsmiləri bəyan etdilər ki, bunu İran İslam İnqilabının Keşikçiləri Korpusu edib. Eləcə də Hörmüz boğazında İrana məxsus dronun ABŞ tərəfindən vurulması da İranın əleyhinə işləyən amillərdəndir. İranın özünü göstərdiyi, güvəndiyi əsas yer Hörmüz boğazıdır, amma srağagün baş verən hadisədən sonra ora belə İranın tam nəzarət edə bilmədiyi müəyyən olundu”.\nŞərqşünas hesab edir ki, İrana tətbiq olunan iqtisadi sanksiyalar çox güclü səmərə verir: “Ölkədə iqtisadi inkişaf proqramları sürətlə zəifləyir. Artıq İran rəsmiləri əvvəlki formada ABŞ-a, Qərbə qarşı çıxış edə bilmirlər. Son zamanlar İran rəsmiləri “danışığa hazırıq” kimi mesajlar verirlər. Bu ismarışların da yanında müəyyən şərtlər irəli sürürlər. Amma əsas hədəf İran rejiminin danışığa meylləndiyini göstərir. İnanmıram ki, yaxın zamanda İrana qarşı genişmiqyaslı hərbi əməliyyatlar olsun, yaxud İranla müharibə vəziyyəti yaran bilsin. Amma yaxın zamanlarda İrana qarşı sanksiyaların artacağı istisna olunmur. Sanksiyalar İran hakimiyyətinin çökməsi üçün ən güclü silahdır. Hesab edirəm ki, İran hakimiyyətini çökdürəcək vasitədən istifadə etmək daha əlverişlidir, nəinki müharibə”. /Cebhe.info/


Ekspert: “Konstitusiyaya görə, vətəndaş bu vergini ödəməməlidir”\n04:15 08 Dekabr 2019\n14:43 21.06.2018 Qısa URL\nİqtisadçı ekspert, hüquqşünas Əkrəm Həsənov deyir ki, Vergi Məcəlləsinin özünə görə, bu, müəyyən edilməmiş vergi hesab edilir\nƏkrəm Həsənov: “Bu qanunu hazırlayanlar dövlətə dəyən ziyanı nəzərə almayıblar”\n“1 faizlik nağdlaşma vergisi qanunsuzdur”. Bunu Sputnik Azərbaycan-a açıqlamasında iqtisadçı ekspert, hüquqşünas Əkrəm Həsənov deyib.\n“Bununla bağlı birinci instansiya məhkəməsi qərar verib. Amma bu, o demək deyil ki, iş mənim xeyrimə bitib. Vergilər Nazirliyi Apellyasiya Məhkəməsinə müraciət edəcəyini bəyan edib. Ona görə də məhkəmə qanunu hələ ki, qüvvəyə minməyib. Vergi Məcəlləsinin özünə görə, bu, müəyyən edilməmiş vergi hesab edilir. Məcəllədə nəzərdə tutulmayan vergi olduğu üçün Konstitusiyaya görə, bu vergini vətəndaş ödəməməlidir. Eyni zamanda bu, ikiqat vergi tutmaqdır. Vergi Məcəlləsində belə bir bənd var ki, vətəndaşın bir gəlirindən iki eyni növlü vergi tutmaq olmaz. Bu qanunu hazırlayan vergi mütəxəssisləri heç dövlətə dəyə bilən ciddi ziyanı də nəzərə almayıblar ” — deyə o bildirib.\nQeyd edək ki, bank hesablarından pul vəsaitlərinin nağd qaydada çıxarılması zamanı 1 faiz dərəcə ilə sadələşdirilmiş verginin tutulması vergi orqanında uçotda olan hüquqi şəxslərə və fərdi sahibkarlara, o, cümlədən ƏDV qeydiyyatında olan, sadələşdirilmiş verginin ödəyicisi olan, mənfəət və ya gəlir (xüsusi notariuslar istisna olmaqla) vergisinin ödəyicisi olan şəxslərə aid edilir.\nEkpertin geniş şərhinə audiofaylda qulaq asa bilərsiniz


Polis Yasamalda bu səhvi etdi – Polkovnikdən şok » Fakt İnformasiya Mərkəzi\n– Hadisələri yəqin ki, izləmisiniz. Necə fikirləşirsiniz, bu, əvvəlcədən xüsusi planlaşdırılmış hadisədir?\n– Bu qənaətdəyəm ki, polisə qarşı bu hərəkəti binada yaşayan şəxslər özbaşına edib, bunu kimlərinsə təşkil etdiyini düşünmürəm. Polisin başına zibil atanlar vətəndaşlar idi. Polis üzərinə düşən işi icra edib. Hamı başa düşməlidir ki, epidemiya ölkəmizdə yayıldığı gündən fasiləsiz olaraq işləyən və ən çox əziyyət çəkən qurumlardan biri polis orqanıdır. Polis pandemiya dövründə gecə-gündüz gücləndirilmiş iş rejimində işləyir. Polis həmin gün də öz işini yerinə yetirirdi, Nazirlər Kabinetinin qərarlarını icra edirdi. Vəzifə başında olan insanın başına biri zibil atır, biri qaynar su tökür, biri başqa əşyalar atır… Bu düzgündürmü? Belə olmaz axı. Polis evə getməyini xahiş və tələb edirsə, bunu sənin üçün, bütövlükdə xalq üçün edir də; sən xəstələnməyəsən, sağlam olasan deyə edir. Polis səni qanuna riayət etməyə çağırır. Ancaq vətəndaş buna cavab olaraq polisin başına zibil atır. Bu, inzibati xətadır. Vətəndaş inzibati xəta törədəndə polis nə etməli idi ki?! O insanlara qarşı tədbir görülməli idi və polis də bunu etdi.\n– Vətəndaşın aqressiyasının səbəbi nədir? Axı Azərbaycanda polislə vətəndaş arasında münasibət xüsusilə son aylar yüksək səviyyədədir…\n– Tamamilə doğrudur, polisin hərəkətlərində, davranışında, fəaliyyətində son aylar müsbət yöndə həddindən artıq irəliləyiş var. İndi bunun qarşılığında polisi təhqir etmək, onun başına zibil atmaq görünməmiş hərəkətdir. Hələ buna etiraz edənlər də var ki, polis onları niyə tutdu, niyə apardı? Nə etməli idi polis? Bu hərəkətə adekvat reaksiya olmalı idi. Adekvat reaksiya olmasaydı, digər məhəllələr də, binalar da polisə qarşı bu hərəkəti edəcəkdi. Polis tərəfindən verilən reaksiya tamamilə düzgündür. Bu insanlara bir nümunə olmalıdır ki, vəzifə başındakı insanı təhqir etmək, aşağılamaq yolverilməzdir.\n– Sizcə, Yasamal hadisəsinin timsalında polis hansı məqamda səhvə yol verdi?\n– Polisin adekvat tədbiri tam qanunauyğundur. Oradan 11 nəfər aparılıb polis bölməsinə və hesab edirəm ki, tamamilə düzgün yanaşmadır. Burada polis heç bir səhvə yol verməyib.\n– Saxlanılan şəxslərə 10-30 sutka həbs cəzası verildi. Bu qərara münasibətiniz…\n– Əslində, onların hərəkətində cinayət tərkibi var. Yarım kiloqram ağırlığında olan əşyanı 7-ci mərtəbədən atanda, o, birinci mərtəbəyə 7 kiloqram əşya kimi düşür. Bu, fizika qanunudur. Binadan atılan əşyalardan hansısa biri polisin başına düşsəydi, nə olacaqdı? Bu, o deməkdir ki, sən bilərəkdən polis işçisinə xəsarət yetirirsən. Bu artıq cinayət işidir. O, vəzifə başındadır, o işini görür. Qanunsuz bir hərəkət etmir. Vətəndaşa “evə get” deyir, vətəndaş isə buna məhəl qoymur. Polisin səhvi odur ki, iş yaxşı araşdırılmadı və yalnız inzibati cəza verildi. Halbuki həmin şəxslərin bir neçəsi haqqında cinayət işi qaldırılmalıdır. Onların əməlində cinayət tərkibi var.\nYasamalda polisə zibil atanların saxlanılma anı — Xüsusi əməliyyat - VİDEO


Marquee aleti aşagıda göstərilən əhəmiyyətlərdən ibarətdir.\nДомой / Elektron dərsliklər / Marquee (ayrılma — выделение)\nFeather (tuş etmək — растушевать) funksiyasında ayrılma konturun piksellə göstərilən miqdarda şəffaflığını nəzərdə tutur. Əsl sənəddə bu vizual heç cür görünməyəcək, amma onun surətini edib və ayrılmış sahəni başqa bir qata köçürtsəniz onda nəticəni görəcəksiniz. Bizim numunədə Feather (растушевка) 30 piksel işlənilib.\nNə qədər ki, sənəddə ayrılmış sahə iştirak edirsə, proqram yalnız bu ayrılmış sahənin sərhədində əməliyyatlar aparacaq. Ayrılmış sahənin konturunu sənədin pəncərəsində yerini dəyişdirmək olar. Bunun üçün oxu ayrılmış sahənin içinə yerləşdirin. Oxun ucluğu ağ rəng olacaq.Siçanın sol düyməsinə basıb saxlayın və oxun yerini dəyişməyə başlayın. Ox üçbucaq formaya dönəcək. Sənədin hansı yerində siçanın düyməsini buraxsaz hələ o yerə ayrılmış kontur keçəcək.\nMarquee ayrılma выделение\t2012-10-14\nС метками:Marquee ayrılma выделение\nПредыдущие: Fotoşopun alətləri\nСледующие: Move aləti


İnsanın palçıqdan yaradılması - Quran, Elm, Bilik, İslam, Möcüzə, Elmi əsaslar, Quran ayələri - Harun Yəhya Əsərləri\n"Xatırla ki, o zaman sənin Rəbbin mələklərə belə demişdi: "Mən palçıqdan bir insan yaradacağam. Mən onu tamamlayıb Öz ruhumdan üfürən kimi ona səcdə edin!"" ("Sad" surəsi, 38/71-72)\n"İndi soruş: onları yaratmaq çətindir, yoxsa bizim yaratdıqlarımızı? Axı biz onları yapışqan kimi bir palçıqdan yaratdıq". ("Saffat" surəsi, 37/11)\nBu gün insanın toxumaları incələnəndə məlum olur ki, bu toxumalarda Yer üzündəki əksər elementlər var. Canlı orqanizmlərin toxumalarının 95 faizi karbon (C), hidrogen (H), oksigen (O), azot (N), fosfor (P) və sulfiddən (S) ibarətdir. Həmçinin qeyd olunmalıdır ki, canlıların toxumalarında cəmi 26 element var.\n"Biz, həqiqətən, insanı süzülmüş palçıqdan yaratdıq". ("Muminun" surəsi, 12)\nAyədə "süzülmüş" olaraq tərcümə edilən "sulalə" kəlməsi "təmsili nümunə, xas, xülasə, əsas" kimi mənalara gəlir. Göründüyü kimi, 14 əsr əvvəl bildirilənlər müasir elmin bizə dediklərini - insanın yaradılışındakı "xammal"la torpağın özündə ehtiva etdiyi əsas maddələrin eyni olması həqiqətini təsdiqləyir.


Həyatını fəda etdi ki, müqəddəs Vətən yaşasın… - ŞƏHİDLƏRİMİZ - Modern.Az Azərbaycan və dünya xəbərləri\n14 İyun 2021, 11:09 | QARABAĞ\nHəyatını fəda etdi ki, müqəddəs Vətən yaşasın… - ŞƏHİDLƏRİMİZ\nVətən torpağını düşmən tapdağından azad etmək naminə fədakarcasına vuruşaraq həyatını qurban verən hər bir şəhid haqqında məqalə yazmaq jurnalist üçün, ilk növbədə, öz üzərinə mənəvi məsuliyyət götürmək deməkdir. Çünki belə qeyrətli oğulların şərəfli döyüş yolu onların xatirəsinə layiq şəkildə işıqlandırılmalı və tarixləşdirilməlidir. Onlar barədə deyilən fikirlər və yazılan sözlər bir yaddaş yadigarıdır. Bu yaddaş yadigarının qorunub saxlanılması üçün qələm adamı öz həssas münasibətini əsirgəməməlidir.\n2020-ci ilin 27 sentyabrında başlayan Vətən müharibəsinin 44 gün davam edərək ordumuzun Şuşa zəfəri ilə başa çatması inkaredilməz bir həqiqəti ortaya qoydu - biz güclüyük, qalibiyyət isə haqqımızdır.\nAzərbaycan Respublikasının Prezidenti, Silahlı Qüvvələrin Müzəffər Ali Baş Komandanı cənab İlham Əliyev ölkəmizin misilsiz hərbi zəfəri barədə deyib: “Müzəffər Ordu onun qarşısında duran vəzifənin öhdəsindən məharətlə gəlib. Müzəffər Ordu hədəfinə çatdı. Hədəf ərazi bütövlüyümüzün bərpa edilməsi idi və Azərbaycan hərbi qələbəni qazandı. Torpaqları danışıqlar, müzakirə yolu ilə yox, hərbi yolla azad etdik. Döyüşərək, qan tökərək, şəhidlər verərək ədaləti bərpa etdik. Şəhidlərimizin qanını yerdə qoymadıq. Düşməndən intiqamımızı döyüş meydanında aldıq”.\nİkinci Qarabağ müharibəsi Azərbaycan Silahlı Qüvvələrinin ayrı-ayrı qoşun növlərinə məxsus xüsusi təyinatlı bölmələr üçün əsl ölüm-qalım sınağı, yenilməzlik imtahanı oldu. Xüsusi təyinatlılar üzərilərinə düşən döyüş missiyasını başucalığı ilə yerinə yetirdilər. 44 günlük döyüş yolu Azərbaycan xüsusi təyinatlıları fenomenini dünyaya tanıtdı. Fəxr edirik ki, Daxili İşlər Nazirliyi Daxili Qoşunlarının xüsusi təyinatlıları da Vətən müharibəsində Ali Baş Komandanın etimadını doğrultdular.\nŞəhid xüsusi təyinatlı gizir Həsənov Faiq Hüseyn oğlu Daxili Qoşunların Sumqayıt şəhərində yerləşən “N” saylı hərbi hissəsində xidmət edib. Silahdaşımızın döyüş meydanında sona çatan 30 illik ömür yolunun bir çox məqamı barədə məlumat topladım.\nO, 1990-cı il iyulun 28-də Bakı şəhərində anadan olub. Hüseyn Həsənov və Yeganə Həsənovanın qurduğu ailənin böyük övladı idi. Onun iki bacısı və bir qardaşı var.\nFaiq paytaxtın Səbail rayonunda yerləşən Osman Mirzəyev adına 190 saylı orta məktəbi bitirib. Həmin məktəbdə, yaşadığı məhəllədə, birgə məşq etdiyi və yarışdığı idmançılar arasında şəxsi keyfiyyətlərinə görə özünə hörmət qazanıb. Yeniyetməlik yaşlarından idmana həvəslə yanaşıb, fiziki hazırlığına daim diqqət yetirib. Yunan-Roma güləşi üzrə Bakı şəhər birinciliyi uğrunda yarışlarda məharət göstərərək qalib yerləri tutub. Bununla yanaşı, “Şahin” hərbi-idman oyunlarında da uğurla iştirak edərək, müvafiq dərəcəli diplomlarla mükafatlandırılıb.\n2008-2012-ci illərdə Faiq Mingəçevir Politexnik İnstitutunda (hazırda Mingəçevir Dövlət Universiteti) ali təhsil alıb. Burada iqtisadiyyatın tənzimlənməsi ixtisasına yiyələnib. Tələbə olaraq da təhsil aldığı kollektivdə müsbət cəhətdən xarakterizə olunub.\n2012-2013-cü illərdə Faiq Müdafiə Nazirliyinin “N” saylı hərbi hissəsində müddətli həqiqi hərbi xidmət keçib. Həmin vaxtdan etibarən gələcək həyatını iqtisadçı peşəsinə deyil, hərbi xidmətə bağlamaq haqqında fikirlərini doğmaları ilə bölüşüb. Hərbçi peşəsi, xüsusi təyinatlıların xidməti onun qəlbində rəğbət doğururdu.\nBirinci Qarabağ müharibəsi zamanı ön cəbhəyə könüllü yollanaraq torpaqlarımızın müdafiəsində şəhid olmuş əmisi Elşən Həsənovun, həmin dövrdə döyüşlərdə iştirak etmiş digər əmilərinin, habelə xətrini çox istədiyi dayısı, 1989-1991-ci illərdə Qazax-Ağstafa bölgəsində erməni işğalçılarına qarşı vuruşmuş qazi Mahir Rzayevin keçdikləri çətin sınaqlar gəncin həyata baxışlarına təsirsiz qalmayıb, onun üçün vətənpərvərlik örnəyi olub.\n2015-ci ilin avqust ayında Faiq Daxili Qoşunların sıralarına hərbi xidmətə qəbul edilib. Daxili Qoşunlarda xidmət etməyə qərar verməsində qohumu, Birinci və İkinci Qarabağ müharibələrinin iştirakçısı, Daxili Qoşunların Baş İdarəsinin qərargahında əməliyyat və döyüş hazırlığı idarəsinin döyüş hazırlığı şöbəsinin rəisi polkovnik Aydın Zahidovun rolunu xüsusi vurğulamaq yerinə düşər. Zəngin xidmət təcrübəsinə malik polkovnik A.Zahidov gənc hərbi qulluqçuya Daxili Qoşunlarda hərbi xidmətlə bağlı vacib tövsiyələr verib.\n2015-2020-ci illərdə Faiq Daxili Qoşunların Sumqayıt şəhərindəki “N” saylı hərbi hissəsində xüsusi vasitələrin tətbiqi bölməsində manevr qrupunun yarımqrupunda atıcı, xüsusi vasitələrin tətbiqi dəstəsinin xüsusi vasitələrin tətbiqi bölməsində götürmə qrupunun yarımqrupunda atıcı və xüsusi təyinatlı dəstədə texnik vəzifələrində xidmət edərək, ona göstərilən etimadı doğruldub. Döyüş və mənəvi-psixoloji hazırlığında, funksional vəzifələrinin icrasında əzmkarlığı ilə fərqlənib.\n2017-ci ildə atasının xəstəlikdən qəfil vəfat etməsi Faiqi çox sarsıdıb. Böyük övlad kimi ailənin qayğılarını öz üzərinə götürüb, anasının işləməsinə razı olmayıb, Yeganə xanıma mənəvi dayaq olub, bacıları və qardaşı da ona həmişə güvəniblər. Əzizləri Faiqin ailə quracağı günü səbirsizliklə gözləyirdilər, ancaq taleyin öz hökmü vardı...\n2020-ci ilin 27 sentyabrında erməni işğalçılarına qarşı Vətən müharibəsi başlayanda gizir F.Həsənov döyüş əməliyyatlarına ilk cəlb olunanların sıralarında idi. O və silahdaşları torpaqlarımızı uzun illər işğal altında saxlayan düşməndən qisas alındığı vaxtın yetişməsini ruh yüksəkliyi ilə qarşılayıblar. Tərkibində olduğu qrup və birgə hücuma keçən digər qruplar müharibənin ilk günlərində Cəbrayıl-Füzuli rayonlarının ərazilərində çətin döyüş tapşırıqlarını yerinə yetiriblər. Belə ki, düşmənin bir neçə müdafiə xəttini yarmaq, onun müqavimətini qırmaq, müxtəlif növ silah-sursat, texnikasını məhv etmək və ya qənimət götürmək, nəzarətimizə keçən ərazilərdə möhkəmlənmək üçün hərbi qulluqçularımız qətiyyətlə vuruşublar. İlk döyüşlərdəcə işğalçılar darmadağın edilib, bizim qüvvələrin güclü zərbələrinə tab gətirə bilməyiblər.\n“N” saylı hərbi hissənin xüsusi təyinatlı dəstəsində atıcı çavuş Sirus Müsüzadə Faiqin döyüşçü yoldaşı kimi onunla bağlı xatirələrini mənə danışdı. Bildirdi ki, Faiq cəsurluqla döyüşürdü, həmişə öndə idi, hər bir çətinliyə dözürdü, o, müharibə gerçəkliyində yoldaşlarına diqqətcil və qayğıkeş olmağı da bacarırdı. İşğaldan azad edilən torpaqlarımızda irəliləyərkən “bu yerləri görmək və ilk qədəm basmaq bizə qismət oldu” - deyib.\nSirus məlumat verdi ki, 2020-ci il oktyabrın 2-də Cəbrayıl rayonunun Böyük Mərcanlı kəndi ətrafında döyüş zamanı düşmən artilleriyasından şiddətli atəş nəticəsində Faiq qapalı kəllə-beyin travması alıb. Əhmədbəylidəki hərbi qospitalda yerləşdirilərək, bir neçə gün müalicə olunub. Dayısı qospitalda onun yanına gəlib. Bakıda müalicəsinin davam etdirilməsinin zəruriliyini, qoyulan diaqnozun ciddiliyini Faiqə söyləyib. Ancaq dayısının təkidinə baxmayaraq, Faiq döyüşlər başa çatanadək Bakıya getməyəcəyini bildirib.\nOktyabrın 5-də səhhətindəki problemə baxmayaraq, Faiq qospitaldan öz istəyi ilə çıxıb və həmin gün döyüş tapşırığının yerinə yetirilməsinə cəlb olunub. “N” saylı hərbi hissədə xüsusi təyinatlı dəstənin komandiri, Vətən müharibəsi iştirakçısı mayor Ələsgər Muxtarovun dediyinə görə, oktyabrın 5-də gizir F.Həsənov, dəstənin digər hərbi qulluqçusu gizir Mayis Səmədov bir qrup silahdaşı ilə birgə Cəbrayıl-Füzuli rayonları istiqamətində ön mövqeyimizə lazımi təminat çatdırmaq, oradakı yaralılarımızı çıxarmaq üçün gedərkən yolda düşmənin pusqusuna düşüblər. Qeyri-bərabər döyüşdə Faiq, Mayis, Müdafiə Nazirliyinin “N” saylı hərbi hissəsinin 6 nəfər xüsusi təyinatlısı son nəfəslərinədək mərdliklə vuruşaraq şəhidlik zirvəsinə ucalıblar. İşğalçılar da o döyüşdə itki veriblər.\nBakı şəhərindəki 1 saylı “ASAN xidmət” mərkəzi tərəfindən 10.10.2020-ci il tarixdə verilən ölüm haqqında şəhadətnamədə gizir F.Həsənovun 2020-ci il oktyabrın 5-də Füzuli rayonunda döyüş zamanı qarının dəlib keçən güllə yarası, döş qəfəsinin güllə yaralanmasından həlak olduğu barədə qeydlər öz əksini tapıb.\nŞəhid hərbi qulluqçumuz Bakıda 2-ci Şəhidlər xiyabanında dəfn olunub.\nAzərbaycan Respublikası Prezidentinin 15 dekabr 2020-ci il tarixli, 24 dekabr 2020-ci il tarixli müvafiq sərəncamları, Azərbaycan Respublikası müdafiə nazirinin 3 noyabr 2020-ci il tarixli müvafiq əmri ilə gizir F.Həsənov ölümündən sonra “Vətən uğrunda”, “Cəbrayılın azad olunmasına görə” və “Şücaətə görə” medalları ilə təltif edilib.\nŞəhidin məzunu olduğu 190 saylı orta məktəbdə və Mingəçevir Dövlət Universitetində Birinci və İkinci Qarabağ müharibəsi şəhidlərinin xatirəsinə ehtiram göstərilir. Hər iki təhsil müəssisəsindən verilən məlumata görə, şagird və tələbələrlə xalqımızın igid oğullarının şücaət nümunələri barədə söhbətlər aparılır, şəhidlərin məzarları ziyarət olunur. Bu məktəb və universitetin yetirmələri olan şəhidlərin şəkillərini əks etdirən xatirə guşələri yaradılıb.\nBu yazını şair Rəhman Bayramın “Şəhidlər” şeirindən bir bəndlə yekunlaşdırıram:\nÖlüb qovuşdular ölümsüzlüyə,\nŞəhidlik adında uca zirvəyə,\nCan verdilər, Vətən yaşasın deyə,\nMillətin ruhuna dayaq şəhidlər.\nŞuşanın Baş planının detalları AÇIQLANDI 30 İyul 2021, 16:50 Ağdamın Şuraabad kəndi - VİDEO 30 İyul 2021, 16:44 Mustafa Şentopdan Xankəndi paylaşımı - FOTO 30 İyul 2021, 10:35 Şamil Ayrım: “Şuşa bizi heyrətləndirdi” 30 İyul 2021, 10:29 Ermənistan ordusunun itkiləri - YENİ RƏQƏMLƏR 30 İyul 2021, 10:18 Qələbəmizə həsr olunan “Zəfər Salnaməsi” kitabı hazırlandı 30 İyul 2021, 10:14 Üç Milli Qəhrəmanın doğum günüdür 30 İyul 2021, 09:33 Xarici jurnalistlər Qarabağa getdilər 30 İyul 2021, 08:21 ATƏT-dən sərhəddəki gərginliklə bağlı BƏYANAT 29 İyul 2021, 20:05 Misirli jurnalistlər Qarabağa səfərlərindən yazdı 29 İyul 2021, 18:14 Parlament sədrləri Füzulidə - FOTO 29 İyul 2021, 17:48 Xocalıda yeni hərbi hissənin açılışı oldu - VİDEO 29 İyul 2021, 15:22 Türkiyə və Pakistan rəsmiləri Şuşada namaz qıldı 29 İyul 2021, 13:40 Parlament sədrləri Cıdır düzündə - FOTOLAR 29 İyul 2021, 13:05 Milli Qəhrəmanlardan Ermənistana ciddi xəbərdarlıq 29 İyul 2021, 12:35 “Şuşadakı dağıntılar bizi məyus etdi” - Mustafa Şentop 29 İyul 2021, 11:05 Meksikalı jurnalistin Qarabağ təəssüratları 29 İyul 2021, 08:42 Ermənistan Kəlbəcərdəki mövqelərimizi yenə atəşə tutdu 29 İyul 2021, 07:25 Rusiya Təhlükəsizlik Şurasının iclasında Kəlbəcər MÜZAKİRƏSİ 28 İyul 2021, 18:02 Qarabağda daha iki erməni hərbçinin qalıqları tapıldı 28 İyul 2021, 17:36


Bağırsaq sağlamlığı və mikrobiom barədə nə bilirik? - BBC News Azərbaycanca\nHəzm sistemimizdə bakteriya, göbələk və viruslar da daxil trilyonlarla mikrob yaşayır.\nTəxminən bütün bədənimizdəki hüceyrə sayı ilə eyni miqdarda mikroblar var. Onların çoxu qalın bağırsaqda olmaqla bağırsaqlarda yaşayır.\nLakin bağırsaqdakı bakteriyaların sadəcə 10-20 faizə qədəri başqa insanlarınkı ilə eynidir.\nBu mikrobiomlar qidalanma, həyat tərzi və başqa amillərin də təsiriylə insandan insana fərqlənir və sağlamlığımızdan tutmuş iştaha, çəkimizə, psixoloji vəziyyətimizə qədər hər şeyə təsir göstərir.\nBağırsaq sistemi çox araşdırılsa da, belə tədqiqatlar yekun mərhələsindən uzaqdır.\nBu sahədəki son elmi araşdırmaları sizin üçün tərtib etdik.\nQidalanma forması bağırsaq mikrobiomuna böyük təsir göstərir.\nAraşdırmalar lif nisbəti aşağı, heyvan yağı və zülalın yüksək olduğu qərbsayağı qidalanma ilə xərçəngə səbəb olan iltihab arasında əlaqə olduğunu göstərir.\nLiflə zəngin, qırmızı ət miqdarının az olduğu Aralıq dənizi pəhrizinin qısa zəncirli yağ turşularını artırmaq, iltihabın qarşısını almaq və immun sistemini gücləndirməyə malik olduğu bildirilir.\nAlimlər hesab edirlər ki, bu sahədə ümumilikdə bütün əhalini əhatə edən araşdırmalar mövcud tədqiqatları inkişaf etdirəcək.\nBelə layihələrdən biri American Gut Study (Amerika Bağırsaq Araşdırması) tərəfindən aparılır.\nLayihə çərçivəsində ABŞ-da yaşayan minlərlə insanın mikrobiom nümunələrini toplanıb müqayisə olunur.\nİndiyə kimi məlumatlar, bitki mənşəli ərzaqlarla qidalanan insanların bağırsaqlarında mikrob müxtəlifliyinin daha çox olduğunu, pəhrizində kifayət qədər bitki mənşəli qidalar olmayanlarda isə bunlardan "tamamilə fərqli" xüsusiyyətləri göstərir.\nAraşdırmalara cavabdeh olan Daniel McDonald-ın fikrincə, "Hələ ki bir qidalanma formasının sağlam və ya qeyri-sağlam olduğunu qətiyyətlə söyləməsək də, meyvə və tərəvəz baxımından zəngin qidalananların sağlam mikrobiomlara sahib olduqları dəqiqdir."\nLakin McDonald deyir ki, bitki mənşəli qidalanmadan radikal bir şəkildə fərqli - "qeyri-sağlam qidalanmaya" keçidin mikrobioma təsirini öncədən təxmin etmək mümkün deyil.\nSon illərdə probiotiklər (faydalı bakteriya) və prebiotiklərin (həzm sistemində faydalı bakteriyaların qidalandığı lif növləri) sağlamlığa faydaları barədə aşırı diqqət yetirilib.\nOnlar iltihabdan tutmuş bağırsaq xəstəlikləri və tac xəstəliyinin müalicəsində gedər geniş sahədə istifadə olunur.\nLakin aparılan araşdırmalar onların, tətbiqi, miqdarı və effektivliyi barədə daha çox tədqiqatın lazım olduğunu ortaya qoyur.\nİsraildəki Weizman Elmi İnstitutunun immun sistemi üzrə mütəxəssisi Eran Elinav kiçik bir nümunə çərçivəsində apardığı araşdırmada, bəzi insanların probiotiklərə qarşı immuniteti olduğunu öyrənib.\nYeni məlumatlarla izlənilməsi lazım olan araşdırmada 25 sağlam insana 11 fərqli növdə probiotik və ya plasebo həbi (heç bir təsiri olmayan həb) verilib.\nAraşdırmadan əvvəl və sonra mikrobiom və bağırsaq funksiyaları kolonoskopiya və endoskopiya üsulu ilə yoxlanılıb.\n"İnsanlar ümümilikdə iki qrupa ayrıla bilər; ilk qrupda mikrobiomlar probiotikləri qəbul edib həzm sistemində mikrobiomun dəyişdirməsinə imkan yaradır. İkinci qrupda, mikrobiomlar müqavimət göstərib. Bu qrupda probiotiklərin yerləşməsinə icazə verilmədiyindən heç bir işə yaramadığı müşahidə edilib", deyə Elinav açıqlayıb.\nTədqiqatçılar mikrobiomları araşdıraraq insanların hansı qrupa düşəcəyini təxmin edə bilirdilər.\nImage caption Bəzi insanlarda bağırsaq mikrobiomu probiotikin faydalı olmasını göstərir\nBağırsaq florası, sağlam və funksional həzm sistemi üçün əsas rol oynayır.\nBunun ən güclü dəlillərindən biri narahat bağırsaq sindromu hallarının ümumilikdə pozulmuş bağırsaq floralarında görünməsidir.\nLakin floranın sağlamlığımız üzərində daha geniş təsiri var və bunların çoxu insan həyatının ilk bir neçə ilində ortaya çıxır.\nMikrobiom doğuşdan dərhal sonra inkişaf etməyə başlayır, bu mikrobların həzm sistemini işğal etməyə başladığı an deməkdir.\nİngiltərə mərkəzli Quadram Bioloji Elmlər İnstitutunun mikrobiom araşdırmalarının rəhbəri Lindsay Hall təbii doğuş yoluyla doğulan körpələrin, qeysəriyyə əməliyyatı ilə doğulan körpələrlə nisbətdə daha yüksək sayda bağırsaq bakteriyasına sahib olduğunu söyləyir.\nBu, təbii doğuş zamanı ananın vaginala və bağırsaq bakteriyalarla təmasdan irəli gəlir.\nHall "Qeysəriyyə yoluyla doğulanlar bu başlanğıc aşılamasından məhrum olurlar və ilk təmasda olduqları mikrobları dəridən və ətraf mühitdən alırlar", deyir.\nBağırsaq bakteriyaları xərçəngin müalicəsini "gücləndirir"\n"Yeni doğulanlar üçün immun sistemini inkişaf etdirmək çox mühümdür. Son araşdırmalar göstərir ki, erkən dövrdə bağırsaq mikrobiomunun pozulması sağlamlıq baxımından mənfi nəticələr yarada bilər".\n"Qeysəriyyə yoluyla doğuşun sağlamlığa uzun müddətli təsiri bir çox araşdırmada müşahidə olunub. Araşdırmalar bu insanlarda allergiya və o qədər də sağlam olmayan sistemə sahib olmaq ehtimallarının artdığını göstərir. Bu da insanları dəyişikliyə və antibiotik müalicəsi kimi müdaxilələrə qarşı daha həssas edir. "\n"Lakin yenə də bu fərqin immun sistemi üçün əhəmiyyətini göstərən ciddi bir araşdırma yoxdur".\nAna südü və süni yeməklə qidalanan körpələrin mikrobiomları arasında fərqlər vardır. Bifidobakteriya deyilən bir qrup sağlam bakteriyanın ana südü əmən körpələrin bağırsaqlarında daha çox görüldüyü qeyd edilir.\n"Bifidobakteriyanın ana südündə olan müəyyən komponentlərin həzmində istifadə edildiyini bilirik. Bu komponentlər körpə sıyıqlarında olmur. Bu səbəbdən sıyıqla qidalanan körpələrdə bunların sayı daha azdır", Hall deyir.\nAlimlər ümumilikdə xəstəliklərin müalicəsində bağırsaqlardan necə istifadə olunacağını başa düşməyə çalışırlar.\nBu sahədəki ən yeni müalicələrdən biri nəcisli flora nəqli (fekal mikrobiota transplantı) sağlam insan florasının xəstənin bağırsağına yerləşdirilməsini təmin edir.\nXüsusilə bağırsaq infeksiyası və ishala səbəb olan antibiotikə müqavimətli bağırsaq bakteriyası "clostridium difficile"ın müalicəsində bu üsul tətbiq olunur.\nBurada necə bir mexanizmin işlədiyinə dair dəqiq məlumatlar hələki olmasa da, nəql yoluyla mikrobiomdakı bakteriya müxtəlifliyinin artmasının virusla mübarizəyə dəstək olduğu düşünülür.\nImage caption Probiotiklərin istifadəsi artıb\nBu nəqllər ətrafında müzakirə edilən ən mühüm məsələ normal bağırsaq mikrobiomunun nə olduğunu müəyyən etməkdir.\nLondondakı İmperial College Universitetində mikrobiom və qidalanma arasındakı əlaqəyə dair aparılan araşdırmaları izləyən Fiona Pereira deyir ki, normalın nə ümumi halda nə də fərdə dair nə olduğu müəyyən edilməyib.\n"Etnik mənşə, ətraf mühit faktorları və bədəni formalaşdıran başqa ünsürlər bu normalı müəyyən edən amildir".\nAlimlər ancaq fərqli etnik qruplar və yaş qrupları üçün nəyin sağlam olduğuna dair dəqiq bir anlayışa sahib olduğu zaman bir insanın profilini çıxarmaq, bağırsaq müxtəlifliklərinin nəyə bağlı olduğunu başa düşmək mümkün ola bilər.\nAntibiotiklərin bağırsaq floramızı böyük ölçüdə poza biləcəyini çoxdan bilirik.\nBirmingham Universitetinin professoru Willem van Schaik bağırsaqda olan faydalı və zərərsiz (neytral) bakteriyaların infeksiyaya yol açan patogenlərlə yaxın təmasda olduğunu söyləyir.\nVan Schaick patogenlərdəki antibiotikə 6000 yeni müqavimətli genin müəyyən edilməsini hədəfləyən araşdırmaları da aparır.\nOnun məlumatlarına görə, bu patogenlərin çoxu DNT ilə əlaqəli deyil.\nBakteriayalar öz aralarında DNT ötürməsi apara bildiklərindən, indi bu antibiotikə müqavimətli genlərin normal bakteriyalardan patogenlərə çevrilməsi riski yoxdur.\nLakin genlərin müəyyən yerlərdə qalmasına görə onlar aşırı antibiotik istifadəsiylə yayıla bilər. Bu isə tək bir bakterial hüceyrə içinə kilidlənmiş müqavimətli genlərə təzyiq göstərib onları səfərbər edə bilər.\n"Məlumatlarımız mikrobiomda neçə dənə müqavimətli genin səfərbər olub fürsət axtaran patogenlərə çevrilə biləcəyini ortaya qoyur. Bu qətiyyətlə səfərbər etmək istəmədiyimiz genlərdən geniş bir bazanın olduğuna dəlalət edir".\nImage caption Antibiotiklərin bağırsaq bakteriyalarına təsir göstərdiyi məlumdur\nBeyin və bağırsaq arasında "beyin bağırsaq əlaqəsi" deyilən çox güclü, iki tərəfli ünsiyyət mövcuddur.\nİkisi də bir-biri üçün vacibdir və araşdırmalar bağırsaq mikrobiomu çatışmazlığında beyin inkişafının anormal olduğunu ortaya qoyur.\nLakin hansı bağırsaq bakteriyasının beyin inkişafı üçün əhəmiyyətli olduğu hələ ki bilinmir.\nOxford Universitetinin mikrobiom-bağırsaq-beyin əlaqəsi üzrə tədqiqatçısı Katerina Johnson yeni araşdırmaların bağırsaq və beyinin bir-birinə necə bağlı olduğunu, psixi vəziyyətimizin və psixi sağlamlığımızın da ikisinin də təsirində olduğunu ortaya qoyduğunu söyləyir.\n"Depressiyada olan insanların bağırsaqlarından götürülən bakteriyaları siçan bağırsağına nəql etdiyimiz zaman, siçanların davranışlarında və fiziologiyalarında depressiya əlamətləri müşahidə edilir", deyə Johnson açıqlayır.\nİnsan beynində olan nevrotransmitterlərin (sinir daşıyıcıları) böyük əksəriyyəti bağırsaq bakteriyaları tərəfindən istehsal edilir, bunlara əhval-ruhiyyəmizin tənzimlənməsində böyük rol oynayan serotonin də daxildir.\nBagırsaq mikrobiomunun davranışa təsiri də araşdırılır.\nBöyük əksəriyyəti heyvanlar üzərində aparılan araşdırmaların bir qismi göstərir ki, müəyyən növ mikrobların beyin kimyasına təsiri daha ünsiyyətcil davranışa səbəb ola bilər.\nBundan başqa həyatlarında mikrobla təması olmayan heyvanlar, sosial davranış çatışmazlığını göstərir.\nTədqiqatçılara görə Lactobacillus kimi bəzi bakteriya növləriylə bu vəziyyəti dəyişdirmək olar.\n"Mikrobiom davranışa niyə təsir edir?" adlı yeni bir məqalə deyilir ki, bağırsaq mikrobiomu (parazitlərdə olduğu kimi) yayılmaq naminə insanı daha çox təmasa sövq edir.\nLakin bu məqalə nəzəriyyənin doğru olmasını şübhə altına alır. Qeyd olunur ki, davranışa təsir mikroorqanizmlərin inkişafı və rəqabəti nəticəsində ortaya çıxan bir yan fəsad ola bilər.\n"Bağırsaq mikrobiomu o qədər müxtəlifdir ki, əgər bir növ bakteriya aktiv kimyəvi maddələr vasitəsiylə davranışımızı idarə etməyə çalışarsa, o, həmin maddənin istehsalına vaxt sərf etməyən başqa bir bakteriya ilə aradan qaldırıla bilər", məqalənin müəlliflərindən Johnson açıqlayıb.\nElm hələki sağlam mikrobiomun nəyə oxşadığına dair konkret bir tərif verməyib, və bu yaxın zamanda da gözlənilmir.\nLakin belə bir fikir formalaşmaqdadır ki, antibiotikdən istifadə və qidalanma kimi amillərin mikrobioma təsiri genetik təsiri üstələyir.\n"Qidalanma ilə mikrobiomumuzu dəyişdirə bilsək də, müəyyən bir məqam mövcuddur ki, müvəqqəti dəyişiklikdən sonra o, yenidən əvvəlki halına qayıdır" Johnson deyir.\n"Lakin tez-tez sağlamlıqla əlaqələndirilən bağırsaq mikrobiomunun müxtəlifliyini artırmaq üçün daha çox lifli qida istehlak edə bilərik".\nSon illərdə mikrobiom araşdırmaları çox irəliləsə də, qarşıda çox maneələr var.\nMcDonald deyir ki, bu maneələrdən biri, 16S rRNA düzülüşü deyilən üsula həddən artıq bel bağlanmasıdır.\nBu üsul bütün bakteriyalarda olduğu hesab edilən tək bir genin müəyyən bir hissəsinə baxmağı tələb edir.\nQalın bağırsaqda infeksiyaya səbəb olan bağırsaq çöpü (Escherichia coli) bakteriyası bu üsulun niyə həddən artıq geniş olmasının ən yaxşı nümunəsidir, McDonald belə deyir.\n"Bağırsaqda patogen bağırsaq çöpünün neytral və faydalı rol oynayan daha bir növü də vardır. Bu üsulla məsələn, bunları bir-birindən ayırmaq mümkün deyildir. Bağırsaq çöpü səviyyəsində artım səhhətiniz üçün pis amil demək deyil".\nMcDonald araşdırmalar məsələsində yenə də təmkinli olmağı tövsiyə edir:\n"Mikrobiom araşdırmalarının inkişaf etdiyi sahə son dərəcə həyəcanlı və bir çox yeni inkişafa açıqdır. Bu araşdırmalar sağlamlıq sahəsində bir çox irəliləyişlərə yol açacaq.\nLakin bu sahənin inkişafı əsas araşdırmaların nəticələrinə bağlıdır.\nİnsanlar üzərində araşdırmalara başlamazdan əvvəl laboratoriyalarda heyvanlar üzərində sınaqdan keçiriləcək çox iş mövcuddur.\nLakin indi qəti olan bir şey var, bütün alimlər tərəvəzdən istifadənin vacibliyini söyləyir".


Konfrans Haqqında | Conferences.az\nBu konfrans Azərbaycan Dövlət İqtisad Universiteti (UNEC) – Beynəlxalq Magistratura və Doktorantura Mərkəzinin təşkilatçılığı ilə iqtisadiyyat və idarəetmə ixtisaslarında təhsil alan həm yerli, həm də xarici ali təhsil müəssisələrinin magistr və doktorantlarını bir araya gətirən elmi konfransdır. Konfransın əsas məqsədi multidisiplinar tədqiqatların inkişafına töhfələr vermək, magistr tədqiqatlarının nəticələrini bölüşmək və fikir mübadiləsi aparmaq, eyni zamanda tədqiqatların keyfiyyətinin artırılması məqsədi ilə beynəlxalq elmi platforma yaratmaqdır.\nBirinci konfrans “Paşaholdinq” Şirkətlər Qrupunun dəstəyi ilə 31.05.2019 – 02.06.2019 tarixlərində Bakı şəhərində təşkil olunmuşdur. Konfransın açılışında AR Təhsil Naziri, AR Hesablama Palatasının sədri, KOBİA idarə heyətinin sədri, digər dövlət qurumlarının rəhbər şəxsləri və universitet rektorları da başda olmaqla iştirakçılarla birgə 700 -ə yaxın qonaq iştirak etmişdir. Açılış mərasimi zamanı rəsm sərgisi təşkil olunmuş və qonaqlar tərəfindən böyük maraqla qarşılanmışdır. Konfransın açılışında 4 dildə plenar çıxışlar və dövlət qurumlarının rəhbər şəxslərinin iştirak etmişdir. Ümumilikdə 3 gün ərzində konfransda 72 seksiya baş tutmuşdur ki, bu seksiyalarda 21 fərqli ölkədən 350 – dən çox magistrant məruzələrini təqdim etmişlər. Məruzələrini təqdim edən iştirakçılara sertifikatlar təqdim olunmuşdur. Daha sonra məruzələr kitabı beynəlxalq ISBN nömrəsi ilə elektron olaraq nəşr olunmuş və konfrans saytına yerləşdirilmişdir.\nİkinci konfrans dünyada davam edən pandemiya ilə əlaqədar olaraq 29.05.2020 – 31.05.2020 tarixlərində UNEC Extern Mərkəzin imkanlarından faydalanaraq online qaydada təşkil olunmuş konfrans UNEC-in 90 illiyinə həsr olunmuşdur. Konfransın online qaydada təşkil olunan açılışında AR Təhsil Nazirinin müavini Firudin Qurbanov, konfransın əsas dəstəkçisi olan “Paşaholdinq” şirkətlər qrupunun baş icraçı direktoru Cəlal Qasımov, UNEC rektoru Ədalət Muradov iştirak etmişdir. Sosial şəbəkələrlə canlı yayımlanan açılış mərasimini ümumilikdə 8000-dən çox insan izləmişdir. Açılış mərasimində Azərbaycan, ABŞ, Türkiyə və Rusiyadan olan plenarçılar öz mövzularını 4 fərqli dildə təqdim etmişdir. 2 gün online davam edən konfransda dünyanın 25 – dən çox ölkəsindən 325 məruzə 65 seksiyada online qaydada təqdim olunmuşdur. Təqdim olunan məruzələr məruzələr kitabı halında 2020 – ci ilin noyabr ayında beynəlxalq ISBN nömrəsi ilə nəşr olunmuş və konfrans saytında yerləşdirilmişdir.


Aİ təmsilçisi QHT rəhbərləri ilə görüşüb\n2021, 02 Dekabr, Cümə axşamı, Bakı vaxtı 05:11\nAvropa İttifaqının (Aİ) Cənubi Qafqaz və Gürcüstandakı böhran üzrə xüsusi nümayəndəsi Toyvo Klaar noyabrın 8-də Azərbaycanda vətəndaş cəmiyyətinin bəzi təmsilçiləri ilə görüşüb.\nOnunla görüşdə Dilarə Əliyeva adına Qadın Hüquqlarının Müdafiə Komitəsinin sədri Novella Cəfəroğlu, Helsinki Vətəndaş Assambleyası Azərbaycan Milli Komitəsinin sədri Arzu Abdullayeva, Humanitar Tədqiqatlar İctimai Birliyinin sədri Əvəz Həsənov və Beynəlxalq Böhran Qrupunun məsləhətçisi Zaur Şiriyev iştirak edib.\nƏ.Həsənov AzadlıqRadiosuna bildirib ki, görüşdə Dağlıq Qarabağ məsələsi, Aİ-nin Dağlıq Qarabağ siyasəti layihəsi, Azərbaycan qeyri-hökumət təşkilatlarının (QHT) indiki durumunda həmin layihənin reallaşdırılmasında yaranan çətinliklər müzakirə mövzusu olub. Onun deməsinə görə, Aİ-nın Dağlıq Qarabağ siyasəti layihəsi 9 ildir davam edir, orada Azərbaycan, Ermənistan QHT-ləri də iştirak edirlər. Layihənin məqsədinin problemin sülh yolu ilə həllinə dəstək vermək olduğu bildirilir\nAİ elçisinin Azərbaycanda görüşləri davam edir\nXarici işlər naziri Elmar Məmmədyarov noyabrın 7-də Avropa İttifaqının (Aİ) Cənubi Qafqaz və Gürcüstandakı böhran üzrə xüsusi nümayəndəsi Toyvo Klaarı qəbul edib.\nBu haqda Azərbaycan Xarici İşlər Nazirliyi (XİN) məlumat yayıb.\nMəlumata görə, tərəflər həm Azərbaycan-Aİ arasında tərəfdaşlıq, həm də Dağlıq Qarabağ münaqişəsinin həlli üzrə danışıqlar prosesindən bəhs ediblər.\nNoyabrın 7-də daha sonra T.Klaarın rəhbərlik etdiyi nümayəndə heyəti müdafiə naziri Zakir Həsənovla görüşüb.\nMüdafiə Nazirliyinin məlumatına görə, bu görüşdə cəbhə xəttindəki hazırkı vəziyyətə dair fikir mübadiləsi aparılıb. Nazir qonağa bildirib ki, Azərbaycan ərazilərinin 20 faizi Ermənistanın işğalı altındadır.\nO vurğulayıb ki, Ermənistanın qeyri-konstruktiv mövqeyi münaqişənin həllində əsas maneədir.\nAvropa İttifaqının elçisi Bakıda\nNoyabrın 7-də onu Azərbaycan prezidenti İlham Əliyev qəbul edib.\nAZƏRTAC-ın xəbərinə görə, görüşdə Azərbaycan-Avropa İttifaqı əməkdaşlığının uğurla inkişaf etdiyi bildirilib. Habelə vurğulanıb ki, hazırda iki tərəf arasında tərəfdaşlığa dair yeni saziş üzrə danışıqlar aparılır.\nAzərbaycan Aİ ilə əsası 2009-cu ildə qoyulan «Şərq Tərəfdaşlığı» proqramı çərçivəsində əməkdaşlıq edir. «Şərq Tərəfdaşlığı» Aİ-nin altı qonşu ölkəsini əhatə edir. Bura Azərbaycan, Gürcüstan, Moldova, Ukrayna, Belarus və Ermənistan daxildir. Bu ölkələrdən Gürcüstan, Moldova və Ukrayna qurumla assosiasiya sazişi imzalayıb.


Repost : Əflatun Amaşov Baş Nazirə məktub ünvanlayıb\nAzərbaycan Mətbuat Şurasının sədri, Milli Məclisin deputatı Əflatun Amaşov Azərbaycan Respublikasının Baş Naziri Əli Əsədova məktub ünvanlayıb.\nRePost.Az xəbər verir ki, müraciətdə aşağıdakılar qeyd edilib:\n“Hörmətli Əli müəllim!\nHörmətli Əli müəllim, arzu edirik ki, Azərbaycan Respublikasının Nazirlər Kabineti də ƏDV-nin tətbiqinin dayandırılmasına etiraz etməsin, razılığını versin. Məsələnin media ictimaiyyəti üçün əhəmiyyətini nəzərə alaraq, bununla bağlı mövqe bildirməyinizi xahiş edirik. Əminik ki, müraciətimizə həssas yanaşacaq, zəruri köməyinizi əsirgəməyəcəksiniz”.


Azərbaycan Skautlar Assosiasiyası" İctimai Birliyinin sədri Emin Babayevin təqdimatında “Gənclər təşkilatlarının fəaliyyətində beynəlxalq təmsilçilik kodeksləri” mövzusunda onlayn vebinar baş tutmuşdur. | Azərbaycan Respublikası Gənclər Təşkilatları Milli Şurası\nAzərbaycan Skautlar Assosiasiyası" İctimai Birliyinin sədri Emin Babayevin təqdimatında “Gənclər təşkilatlarının fəaliyyətində beynəlxalq təmsilçilik kodeksləri” mövzusunda onlayn vebinar baş tutmuşdur.\n8 Aprel 2020\n6 aprel 2020-ci il tarixində "Azərbaycan Skautlar Assosiasiyası" İctimai Birliyinin sədri Emin Babayevin təqdimatında “Gənclər təşkilatlarının fəaliyyətində beynəlxalq təmsilçilik kodeksləri” mövzusunda onlayn vebinar baş tutmuşdur. Vebinarın məqsədi iştirakçılara gənclər təşkilatlarının fəaliyyətində beynəlxalq təmsilçilik kodeksləri barəsində maarifləndirici məlumatlar vermək olmuşdur.\nOnlayn vebinarda aşağıdakı mövzulara toxunulmuşdur:\n- Beynəlxalq tədbirlərin formatı və məqsədləri;\n- Beynəlxalq tədbirlərdə iştirak qaydaları;\n- Könüllülük proqramları;\n- İnstusional tədbirlər və s.\nOnlayn vebinarda gənclər təşkilatlarının nümayəndələri və könüllüləri, ARGTMŞ-nın katibliyi və könüllüləri, o cümlədən, fərdi gənclər də iştirak etmişdir. Vebinarın sonunda Emin Babayev iştirakçılar tərəfindən ona ünvanlanan sualları cavablandırıb.\nVebinarın izləmək üçün link:\n#evdəmən #evdəqal #NAYORA #webinar


15/07/2020 [01:20] - Köşə - ( 3056 dəfə baxılıb)\nDəyərli generalımız, əziz mayorlarımız, gizirlərimiz, əsgərlərimiz!\nSiz Vətənimizin ərazi bütövlüyü, sərhədlərimizin qorunması uğrunda mübarizənizlə elə yüksək bir mərtəbəyə ucalmısanız ki, o ucalıq hər kəsə qismət olmur. Müqəddəs dinimizdə də şəhidlik ən uca mərtəbə hesab edilir. Böyük İslam Peyğəmbəri buyurub ki, cənnətə daxil olan heç kəs hətta bütün dünyanın nemətləri ona verilsə belə, cənnətdən çıxıb bir daha bu dünyaya qayıtmaq istəməz. Yalnız şəhid Allahdan o qədər mükafat görər ki, bunların əvəzini vermək üçün 10 dəfə dünyaya qayıdıb şəhid olmağı arzulayar.\nBiz şəhərlərimizdə, qəsəbələrimizdə, kəndlərimizdə rahat həyatımızı yaşayarkən, Siz ön xətdə Vətənimizi qoruyurdunuz. Biz növbəti iş günü hansısa tapşırığı yerinə yetirmək üçün gecə bir saat yuxumuzdan kəsərkən öz-özümüzə deyindiyimiz vaxt, Siz Vətəni qorumaq üçün günlərlə yatmırdınız.\nSizin kimi igid oğullarımızın sayəsində sərhədlərimiz etibarlı qorunur, müstəqilliyimiz daha da möhkəmləndirilir.\nSiz xoşbəxtsiniz, ona görə ki, Vətən yolunda canınızı qurban vermisiniz. Ona görə ki, məğlub deyil, qalib ordunun hərbçisi idiniz, müzəffər ordunun şəhidisiniz.\nGeneralı şəhid olan ordu mütləq qələbə çalacaqdır. Siz çox böyük bir missiyanı yerinə yetirdiniz. Ön xətdə canınızı bu Vətən yolunda qurban verərək həm sərhədlərimizin etibarlı qorunduğunu, həm də ərazi bütövlüyümüzü təmin etməyə qadir peşəkar, vətənpərvər, milli zabitlərimizin, general heyətimizin yetişdiyini təsdiqlədiniz. Sizin sayənizdə xalqımız bir daha əmin oldu ki, Ordumuz etibarlı əllərdədir, Silahlı Qüvvələrimizin generalları ön xətdədir, ölümün gözünə dik baxmaq qüdrətindədir.\nVətəni qorumağın mükafatını şəhid olaraq aldınız. Heç şübhəsiz, yeriniz cənnətdir. Çünki işğal məqsədilə kiminsə torpağında, ərazisində deyildiniz. Siz öz torpağınızı, Vətəninizi müdafiə edirdiniz. Arzularınız var idi. Heç kimin şübhəsi yoxdur ki, o arzulardan biri üçrəngli bayrağımızı işğal altında olan torpaqlarımızda dalğalandırmaq idi.\nGözünüz arxada qalmasın. Əmin olun, Sizin kimi igidlərin xidmət etdiyi Ordu düşmənə bir qarış da torpaq verməyəcək, tezliklə işğal altındakı torpaqlarımızı düşmən tapdağından azad etməklə bütün şəhidlərimizin qisasını alacaqdır.\nGözünüz arxada qalmasın, Vətənimizdən nigaran olmayın.\nNecə ki övladının şəhid olduğunu eşidəndə qara yaylığını açıb ağ kəlağayı örtən, şəhid oğlunun şəklini evinin divarından asıb “mübarək olsun”, – deyən analarımız, “Vətən sağ olsun”, – deyən atalarımız, hər an sizin qisasını almağa hazır olan yüz minlərlə gəncimiz var, müqəddəs torpağımız həmişə etibarlı qorunacaq, Azərbaycan daha qüdrətli dövlətə çevriləcəkdir.\nƏmin olun, Azərbaycanda hər gün bir əsgər doğulur.\nSiz hər bir Azərbaycan gəncinin idealısınız. Sizin yerinizdə olmaq istəyən minlərlə gənc var. Biz sizinlə fəxr edirik!


Xəbərlərin siyahısı: Sentyabr 2015 illər » Səhifə 23 » YeniSumqayit.az - Sumqayıt xəbərləri, maraqlı xəbərlər, yeniliklər vs...\nAzərbaycanda partiya sədri vəfat edib. Milli Dövlətçilik Partiyasının sədri, Sumqayıt maşın bazarının sahibi Sabir Tarverdiyev vəfat edib. Partiyanın mətbuat xidmətindən verilən məlumata görə, S.Tarverdiyev dünən uzun sürən xəstəlikdən dünyasını dəyişib. 1947-ci il təvəllüdlü S.\nElektrik qatarları səhər saat 6:00-12:00 aralığında 30 dəqiqə, saat 12:00- 16:00 aralığında 1 saat, saat 16:00- 24:00 aralığında 30 dəqiqə intervalı ilə hərəkət edəcək "Azərbaycan Dəmir Yolları” QSC-nin Mətbuat Katibliyinin rəisi Nadir Əzməmmədovun APA-ya verdiyi məlumata görə,\nNihad Abbasov: "Özümü yalnız BANM-də hər tərəfli inkişaf etdirəcəyimə əminəm." Abbasov Nihad Natiq oğlu 5 yanvar 1999-cu ildə Sumqayıt şəhərində anadan olub. Orta təhsilini 2015-ci ildə Qubadlı rayon İsa Məmmədov adına kənd tam orta məktəbində əla qiymətlərlə başa vurub. Məktəb illəri\nAbşeron rayonunda oğurluq cəhdinin qarşısı alınıb. Belə ki, sentyabrın 3-də, gecə saatlarında DİN-in Baş Mühafizə İdarəsinin Mərkəzi Mühafizə Məntəqəsinə Xırdalan şəhəri, 28-ci məhəllə, H.Əliyev prospektində yerləşən, fiziki şəxs Hüseynağa Qasımova məxsus "Market”dən "həyəcan”\nStandartlaşdırma, Metrologiya və Patent üzrə Dövlət Komitəsi yanında Texniki Tənzimləmə və Standartlaşdırma üzrə Dövlət Nəzarəti Xidmətinə daxil olan şikayət məktubu əsasında Sumqayıt şəhəri, H.Əliyev prospekti 40-cı məhəllədə yerləşən "Pompey” və Nizami Gəncəvi küçəsində yerləşən "Karvan” ticarət\nSentyabrın 3-də, axşam saatlarında Sumqayıt şəhərində, doqquzmərtəbəli yaşayış binasında yanğın hadisəsi baş verib. "YeniSumqayit.Az"ın Fövqəladə Hallar Nazirliyinin saytına istinadla verdiyi məlumata əsasən, binanın 1-ci mərtəbəsində vətəndaşa məxsus ümumi sahəsi 65 kv.m\nSentyabrın 3-də, günorta saatlarında Sumqayıtda qarajda yanğın baş verib. "YeniSumqayit.Az"ın Fövqəladə Hallar Nazirliyinin saytına istinadla verdiyi məlumata əsasən, vətəndaşa məxsus ümumi sahəsi 15 kv.m olan qarajın içərisinə yığılmış plastik manikenlər yanıb. Həmçinin\nSentyabrın 2-də Fövqəladə Hallar Nazirliyinin Sumqayıt Regional Mərkəzi H.Z.Tağıyev qəsəbəsi bələdiyyəsində "Fövqəladə hallar zamanı davranış və yanğın təhlükəsizliyi qaydaları” mövzusunda maarifləndirmə tədbiri keçirib. "YeniSumqayit.Az"ın Nazirliyin saytına istinadla verdiyi məlumata


ABTC sahibkarlıq subyekti olaraq fəaliyyət göstərmək istəyən hər bir vətəndaşa ödənişsiz xidmətlər təqdim edəcəkdir - BBN.az\nAzərbaycan Banklar Assosiyasiyası və Kiçik və Orta Biznesin İnkişafı Agentliyinin Bakı KOB İnkişaf Mərkəzi arasında mövcud əməkdaşlıq çərçivəsində bankların mikro, kiçik və orta biznes nümayəndələrindən olan müştəriləri aşağıdakı təlimlərdə ödənişsiz olaraq iştirak edə bilərlər.\n№ Təlimin mövzusu Tarix Saat Hədəf qrupu Təlimçi Toplam saat Format\n1. Layihələrin Biznes Planlarının hazırlanması 24, 26, 30 noyabr; 28 noyabr 2020-ci il 10:00-12:00\n10:00-14:00 KOB rəhbərləri və maliyyə menecerləri/baş mühasibləri/ layihə qrupları üzvləri Elxan Məmmədov 10 saat Onlayn\n2. Sahibkarlıq fəaliyyətində müqavilə hüququ 24-26 noyabr 2020-ci il 14:00-16:00 Sahibkarlar, hüquqşünaslar, baş mühasiblər Ruqiyyə Hacızadə 6 saat Onlayn\n3. Marketinq (ilkin anlayışlar) 25, 27 noyabr 2020-ci il 10:00-12:00 KOB marketinq və satış menecerləri, mütəxəssisləri İlkin Qarayev 4 saat Onlayn\n4. Pandemiyanın biznesin idarə edilməsinə təsiri (beynəlxalq və yerli sorğu əsasında) 27 noyabr 2020-ci il 19:00-21:00 KOB sahibləri və menecerləri Cavanşir Abdullayev 2 saat Onlayn\n5. Satış texnologiyaları və müştəri xidmətləri 27-28 noyabr 2020-ci il 14:00-17:00 KOB-ların satış üzrə məsul əməkdaşları Anar Həsənov 6 saat Onlayn\nTəlimlərdə iştirak etmək üçün qeydiyyat mütləqdir. Qeydiyyatdan keçmək üçün təlimin mövzusunu, ad və soyadınızı, təşkilat və tutduğunuz vəzifəni qeyd edərək baki@kobim.az e-mail ünvanına göndərə bilərsiniz. Bakı KOB İnkişaf Mərkəzi tərəfindən keçirilən təlimlər və göstərilən digər xidmətlər haqqında ətraflı məlumatı www.baki.kobim.az saytından əldə edə, baki@kobim.az e-mail ünvanına yaza və ya (+994 50) 225 38 88 mobil nömrəsi ilə əlaqə saxlaya bilərsiniz.\nKOB inkişaf mərkəzləri Kiçik və Orta Biznesin İnkişafı Agentliyinin (KOBİA) struktur bölmələridir. Hazırda Bakı, Sumqayıt, Xaçmaz və Yevlax şəhərlərində 4 KOB inkişaf mərkəzi fəaliyyət göstərir. Bu mərkəzlərdə mikro, kiçik və orta biznes subyektlərinə, eləcə də sahibkarlıq fəaliyyəti ilə məşğul olmaq istəyənlərə təcrübəli və peşəkar ekspertlər tərəfindən təlim və seminarlar keçirilir, fərdi və qrup halında məsləhət xidmətləri göstərilir, KOB-ların şəbəkələşməsinə, beynəlxalq proqramlarda iştirakına və s. dəstək göstərilir. KOB inkişaf mərkəzlərində göstərilən bütün xidmətlər ödənişsizdir. Ətraflı məlumat üçün – www.baki.kobim.az\nBank BTB kənd təsərrüfatı ilə məşğul olan sahibkarlara dəstəyini davam etdirir


Keçmişdən gələcəyə nə daşıyırıq?- YUNUS OĞUZ YAZIR- İKİNCİ YAZI – MediaZona.Az\nTariximizi hissə-hissə öyrənib vahid hala gətirdikdə, ümumi nəticəyə gəlmək olar ki, keçmişimiz gələcəkdən qabaqdadır, keçmişimiz gələcəyimizə işıq salan yol və tarixdir. Bu səbəbdən düşünürəm ki, “tarix nədir” sualına aşağıdakı təsnifatda cavab vermək olar:\nTəsadüfi deyil ki, adi həyatda bir məsləhət almaq lazım gələndə deyirlər: “Gərək bu məsələni filan ağsaqqaldan soruşaq, o dünyagörmüş adamdır” Bunu elə-belə demirlər. Təkrarlar tarixdə kifayət qədərdir. Yetər ki, keçmişdə baş verənlərdən xəbərin olsun və bunlardan düzgün nəticə çıxarasan.\nErməni kilsəsi terror təşkilatlarını XIX əsrin sonlarında yaratdıqdan sonra, XX əsrin əvvəllərində, konkret olaraq 1905-1907-ci illərdə münaqişə və toqquşmalar birinci dəfə baş verdi. Türk və müsəlman kəndlərinin yandırılması, yağmalanması, qarət olunması, insanların qaçqına çevrilməsi, öldürülməsi adi hala çevrilmişdi. Xalq əzab çəkirdi, inləyirdi, hadisələri qızışdıran, alovun üstünə yağ tökən Çar Rusiyasından imdad diləyirdi. Daşnaklar İrəvan, Naxçıvan, Ordubad, Qarabağ, Gəncə, Bakı və Şirvanda yaşayan silahsız Azərbaycan türklərinə qarşı vəhşiliklər törədirdilər. Buna cavab olaraq 1905-ci ildə Əhməd bəy Ağaoğlunun rəhbərliyilə gizli “Difai” təşkilatı Bakıda yarandı və ilk bəyanatı sürətlə hər yerə yayıldı. Bəyannamədə deyilirdi: “Mütəşəkkil qüvvəyə malik, eyni zamanda, yəni silahlarla, toplarla təchiz edilmiş Daşnak partiyası, bir tərəfdən silah gücünə bütün erməniləri, digər tərəfdən də Qafqaz hökumətini özünə tabe edib ən ümdə məqsədlərinə nail olmağa çalışır. Onların əsas məqsədləri Qafqazda yaşayan bütün müsəlmanları qırdıqdan sonra onların torpaqlarını işğal etməkdir. Ermənilər məqsədlərinə nail olduqdan sonra fikirləri Qafqazda erməni xalqları üçün milli, müstəqil dövlət yaratmaqdır… Daşnak partiyası əmin olsun ki, heç bir vaxt biz öz millətimizin bədbəxtliyi üzərində erməni millətinin xoşbəxtlik qurmasına yol vermərik”. Hökumətin xalqı qorumaq fikri olmadığından Difai partiyasının yaradıcıları silahlı dəstələr yaradıb ermənilərə və onlara dəstək verənlərə qarşı silahlı müqavimət göstərməyə başladılar. Azərbaycanın ictimai-siyasi fikrinin formalaşmasında müstəsna xidmətləri olan Əhməd bəy Ağaoğlu bölgələri gəzməyə və silahlı müqavimət hərəkatı formalaşdırmağa başladı. Təbii ki, bu təşkilatın ən böyük vuran əli və düşünən beyni ikinci paytaxt sayılan Gəncə şəhəri oldu.\nBu çox ciddi siqnal idi. Bu siqnal bizi ayıltmalı, işimizi düz qurmalı idik. Çünki ermənilərin Qafqaza kütləvi gəlişi və bu torpaqlarda, yəni İrəvanda, Qarabağda, Naxçıvanda, Bakıda, demək olar ki, Azərbaycanın hər yerində məskunlaşması 1828-ci il Qacar (tarixdə İran yazılır) – Rus müharibəsinə təsadüf edir. Belə ki, Türkmənçay müqaviləsinə görə Qacar dövlətində yaşayan ermənilər rusların işğal etdiyi Azərbaycanın ən münbit torpaqlarına köçürülür, hətta buna görə də köç edən ailələrə pul təzminatı verilirdi. Bu Çar Rusiyasının gələcəyi üçün düşünülmüş addımı idi. Burada həmişəlik mövcud olmaq üçün yeritdiyi geosiyasət əsas məqsədlərdən olmaqla yanaşı, həm də geoiqtisadiyyat önəmli rol oynayırdı.\nDaha bir fakt isə daha təsiredicidir. Belə ki, Çar Rusiyası Güney Qafqazı işğal etməyə başlayanda ilk olaraq XVIII əsrin sonunda gürcü çarı ilə Rusiya ilə birləşmək haqqında müqavilə bağladı. Daha sonra XIX əsrin əvvəllərində belə bir müqavilə Dərbənd xanlığı və Qarabağ xanı İbrahimxəlil xanla bağlandı. Bu məşhur Kürəkçay müqaviləsi indi də arxivlərdə mövcuddur. Ancaq Çar Rusiyası Qafqazda heç bir erməni ilə müqavilə bağlamadı, çünki bu ərazilərdə ermənilərin nə bəylikləri, nə də xanlıqları vardı. Müqavilə vahid inzibati əraziyə görə bağlanırdı.MediaZona.Az\n← Məqsədimiz xalqa xidmət, amalımız güclü Azərbaycandır\nBakıya qar yağacaq →


Azərbaycanlı rəssam kubalı həkimlərə "Fitnə" hədiyyə etdi\n03:39 29 Noyabr 2020\n10:29 11.09.2020 Qısa URL\nRəssam Arif Hüseynov artıq bir neçə aydır koronavirusla mübarizədə azərbaycanlı həmkarlarına kömək edən kubalı tibb işçilərinə öz minnətdarlığını qeyri-adi şəkildə ifadə edib.\nBAKI, 11 sentyabr — Sputnik, Kəmalə Əliyeva. Azərbaycanın Xalq rəssamı Arif Hüseynov COVID-19 pandemiyası ilə mübarizə aparmaq üçün Kubadan Bakıya gəlmiş tibb mütəxəssislərinə özünün məşhur əsərlərindən biri olna "Fitnə"ni hədiyyə edib. Bu barədə Sputnik Azərbaycan-a fırça ustasının özü bildirib.\nXalq rəssamı Arif Hüseynovun "Fitnə" əsəri\nHüseynov uzun illərdir ki, Azərbaycan-Kuba Dostluq Cəmiyyətinin sədridir. Ona görə də Kuba həkimləri ilə şəxsən görüşməyi və onlara öz minnətdarlığını bildirməyi qərara alıb.\n"Ölkəmizə Kubadan 115 tibb mütəxəssisi gəlib. Onlar artıq bir neçə aydır ki, Azərbaycanda koronavirus pandemiyası ilə mübarizə aparırlar. Onların və həkimlərimizin sayəsində xəstələrin sayı gündən-günə azalır. Çox ümid edirəm ki, tezliklə biz hamımız normal həyata qayıda biləcəyik", - Hüseynov qeyd edib.\nAzərbaycanın Xalq rəssamı Arif Hüseynov kubalı həkimlərə "Fitnə" əsərini hədiyyə edib\nO, minnətdarlıq əlaməti olaraq, kubalı tibb işçilərinə özünün "Fitnə" əsərini hədiyyə edib. Bu əsər dahi Azərbaycan şairi Nizami Gəncəvinin "Sirlər xəzinəsi" poemasının motivləri əsasında çəkilib.\nQeyd edək ki, COVID-19 pandemiyası ilə mübarizə aparmaq üçün Azərbaycana təkcə Kubadan deyil, Rusiya və Çindən də tibb mütəxəssisləri gəliblər.


“Kimin necə olması niyə hamını narahat edir ki?” - Mediapost İnformasiya Agentliyi\n10.04.2021 11:17 Şou-biznes\n“Hamı qeyri-səmimi insanlardan, yaltaqlardan, ikiüzlülükdən və s. gileylənir. Bu kimi xüsusiyyətləri qınayır. Amma hamı lazımi vaxtda bütün yuxarıda sadaladıqlarımı edir. Səmimi olmaq mümkün deyil, xüsusən də bizim cəmiyyətdə”.\n“MediaPost” xəbər verir ki, bu sözləri müğənni Nura Suri sosial media hesabında yazıb. İfaçı onu narahat edən davranışlardan söz açıb:\n“Biz yalnız uşaq (körpə) vaxtı səmimi olmuşuq - Heç nə anlamayanda. Valideyinlərimiz başqalarının yanında bizə “ayıbdır”, “olmaz” deyənə kimi. Başqa insanların fikrinə dəyər verməyi öyrəndiyimiz gün səmimiyyətimizi itirmişik.\nTək olanda istədiyin kimi oturursan, yemək yeyirsən, yanını qaşıyırsan və s. O ki bir tamaşaçı yanında olan kimi, lap həyat yoldaşın da olsa artıq oturuş, səs tonu, üz mimikası belə dəyişir. Bütün detallara fikir verməyə başlayırsan. Bütün bunları artıq avtomatik olaraq edirsən. Yəni ki, hamımız beləyik.\nƏhvalımız olmayanda belə bəzi insanlara məcburən gülümsəyirik, onlarla çox xoş danışırıq. Özünüz yaxşı bilirsiz hansı insanlara qarşı belə edirsiniz - bu səbəbdən xırdalamıram. Di gəl ki, hamımız başqa insanlarda bütün bu xüsusiyyətləri qınayırıq (dərd yarı) hətta qeybət formasında edirik bunu. Filankəs belədi, elədi və s.\nKimin necə olması niyə hamını narahat edir ki? Niyə heç kəs özünü bütün bunlardan azad etmir ki? Biz beyindən azad deyilik. Belə yaşamaq olmaz. Bir az düşünün, dəyişin. Mən çalışıram, dəyişirəm. Özümdə bir çox xüsusiyyətləri öldürmüşəm. Siz də başlayın”.


SSRİ-nin ən qəddar yaşlı qadın qatili - TÜKÜRPƏDİCİ FAKTLAR | 1news.az | Xəbərlər\nSSRİ-nin ən qəddar yaşlı qadın qatili - TÜKÜRPƏDİCİ FAKTLAR\n21 Oktyabr saat 15:58 ~ 8 dəqiqəlik oxu 206\n80 yaşlı qadın qurbanlarını təkcə öldüməklə kifayətlənməyib, öldürdüyü şəxslərin cəsədlərini parçalara bölərək ya itlərə yem edib, ya da zibilxanalara atıb. Çoxsaylı amansız qətllər törədən yaşlı qatil uzun illər ərzində hüquq-mühafizə orqanlarının diqqətini özündən yayındırmağı da bacarıb. 80 yaşlı Sofiya Jukova ancaq 2019-cu ilin yanvarında törətdiyi amansız qətldən sonra ifşa oluna bilib.\n1news.az ölkə.az-a istinadən xəbər verir ki, hazırda Rusiyanın Xabarovsk şəhər məhkəməsində seriya qətllər törədən 80 yaşlı Sofiya Jukovanın məhkəmə prosesi gedir.\n80 yaşlı qadın hüquq-mühafizə orqanlarının diqqətini cəlb etməmək üçün Xabarovsk şəhərinin kənarında Beryozovka qəsəbəsini seçib.\nNecə oldu ki, pensioner qadın amansız qatilə çevrildi?\n1939-cu ildə Nijeqorodskoy vilayətində anadan olan və orta təhsili olmayan Sofiya Jukova həyatı boyu müxtəlif işlərdə çalışıb. Daha sonra Xabarovska köçüb və Beryozovka qəsəbəsində məskunlaşıb... Və elə burada ərə gedib... 2005-ci ildə ərinin ölümü ona çox pis təsir edir. Həyatı boyu çox sakit, mülayim xarakterə malik Sofiyanın psixikasında ciddi dəyişikliklər baş verir və qatilə çevrilir. Qurbanlarının uşaq və ya yaşlı olmasından asılı olmayaraq onların cəsədlərini parçalayıb.\n...Təqaüdçü qadının elə ilk amansız qətl hadisəsini 2005-ci ildə törədir. Sofiya qonşuluqda yaşan 8 yaşlı Maşa Dmitriyevanı qətlə yetirir. Hadisə 2005-ci ilin dekabrın 14-də baş verir. Həmin gün Maşa rəfiqəsi Vika ilə evə qədər gəlir və sağollaşaraq ayrılırlar. Lakin Maşa yaşadığı evin həyətinə gəlsə də, ikinci mərtəbədə yaşayan baba və nəvəsinin evinə gedə bilmir... Saat 13:30 olmasına baxmayaraq, Maşanın məktəbdən evə dönməsini görməyən babası ilk həyəcan təbili çalır. İlk olaraq Maşanın rəfiqəsi Vikaya zəng edir. Vika deyir ki, Maşa çoxdan evdə olmalıdır. Çünki Maşa mənimlə binanın giriş qapısında sağollaşaraq ayrıldı. Maşanın evə gəlməsini görməyən qohumları polisə xəbər verir.\nMaşanın anasının dediyinə görə, o heç zaman evdən qaça bilməzdi. Maşanın babası və nənəsi ilə çox yaxşı münasibəti olub. Onlar onu heç zaman ciddi cəzalandırmayıblar.\nErtəsi gün Maşanın babası hadisə ilə əlaqədar olaraq Vikayla görüşür. Vika deyir ki, Maşa ilə binanın girişinə 66 yaşlı Sofiya Jukova və daha bir yaşlı kişi daxil olub. Vika deyib ki, pensioner qadın onları bir dəfə binanın girişində səs saldıqlarına görə söyüb. Yaşlı qadın "mən sizin əliniz və başınızı kəsərəm"- uşaqlara hədə-qorxu gəlib.\nAparılan axtarışlar, o cümlədən 66 yaşlı Sofiyanın polisə ifadəyə çağrılaraq dindirilməsi də bir nəticə vermir.\nDəhşətli tapıntı- Maşanın parçalara bölünmüş cəsədi\nHadisədən bir neçə gün sonra Maşa Dmitriyevanın "sirli itki"sinin üstü açılır. Belə ki, Maşa "itən" gecə qonşulardan biri iti ilə gəzməyə çıxır. İtlərlə evin tininə gəldikdə yaxınlıqda təzə ət parçaları və qan ləkələrini görür. Qadın düşünür ki, atılan ət zəhərlənib və başqa yolla iti evinə gətirir.\nEvə dönən qadın gördüyü qəribə hadisəni anasına danışır və polisə zəng edir. Hadisə yerinə gələn polis patrul xidməti orada ancaq sümük və qan izlərindən başqa bir şey görmədiklərindən məsələyə ciddi yanaşmayaraq geri dönürlər.\nDekabrın 27-də isə bir sürücü qarın üstünə qara polietilen paketin içinə atılmış əti evindəki itləri üçün götürmək qərarına gəlir. Evdə polietilen torpanı açan kişi dəhşətli mənzərə ilə üzləşir. Torbada insanın hissələrə parçalanmış əzalarının olduğunu görür. Dəhşətə gələn kişi təcili olaraq polisə gələrək baş verən hadisəni danışır. Onun bu dediklərini qardaşı və arvadı da təsdiq edir.\nBundan sonra Maşanın anasını polisə dəvət edirlər. Maşanın anası həmin cəsədlərin qızına məxsus olduğunu təsdiq edir. 8 yaşlı öldürülərək parçalanması hadisəsi şəhərdə təlatümə səbəb olur. Ancaq o zaman cinayətkarı tapmaq mümkün olmur.\nSirli qara maşın\n2013-cü ilin martında Sofiyanın 77 yaşlı Anastasiya Mixeyeva adlı uzaq bir qohumu gəlir. Xabarovskdakı evini satan Anastasiya bir müddət Sofiyanın yanında qalmağa qərar verir. Qısa müddət orada qaldıqdan sonra Moskvaya qızının yanına gedəcəkmiş. Lakin Mixeyeva gəlişindən qısa zaman sonra yoxa çıxır. Anastasiyadan xəbər çıxmadığında qızı və yaxınları polisə xəbər verir. Yaxınlarının dediyinə görə, Anastasiya Xabarovskdakı mənzilini 3 milyon Rus rubluna satıb və orada S. Jukovanın yanına gedib. Oradan isə Moskvaya gələcəkmiş.\nPolis hərəkətə keçir və ilk olaraq Sofiya Jukovanı martın 9-da gözlənilmədən itkin düşən qonağı ilə bağlı dindirirlər. Jukova isə deyir ki, 77 yaşlı Anastasiya Primoryeyə qohumlarının yanında yaşamağa getdiyini deyir. Jukova onu da deyir ki, Anastasiyaya nə qədər mane olsa da, nəticəsi olmayıb. Sofiya deyir ki, Anastasiya hansısa qara bir maşına əyləşərək naməlum istiqamətdə getdi.\nBuna baxmayaraq əməliyytaçılar onun yaşadığı evdə axtarış aparırlar. Onun yaşadığı mənzilin divarında və batareyalarda qan ləklərinin olduğunu görürlər. Soruşduqda isə deyir ki, qohumunun burnundan axıb. Düzdür, qadının dedikləri əməliyyatçılar üçün o qədər inandırıcı fakt görünmür. Digər tərəfdən isə Anastasiyanın qızı onların Primorye də hər hansı qohumlarının olmadığını deyir.\nSofiya bu dəfə də cinayətdən yan qaça bilir. Onun baş verən cinayət hadisəsində iştirakı təsdiqini tapmır. Polis onu dindirsə də, ancaq onu həbs etmir.\nGecənin dəhşətli zərbələri... Və seriyalı qətllər törədən Sofiyanın ifşası\nSofiya ancaq 2019-cu ilin yanvarında törətdiyi növbəti amansız qətldən sonra ifaş oluna bilir. Belə ki, Beryezova qəsəbəsi 2019-ci ilin yanvarında törədilən növbəti dəhşətli cinayət hadisəsindən sarsıldı. Bu dəfə 62 yaşlı Vasili Şlyaxtın amansıcasına öldürələrək, parçalara bölünərək zibilxanaya atıldı.\nYanvarın 28-də Vasilini yaşadığı evdən qovurlar. Evdən gedən Vasili gecələmək üçün tanışı olan Sofiyanının qapısını döyür. Sofiya qapını Vasilinin üzünə açır.\n62 yaşlı Vasili necə yoxa çıxır və ya polis bu də şübhəlini daha tez müəyyən edir.\nBir neçə gün işə çıxmadığını görəndə işlədiyi orqan onun barəsində polisə məlumat verir. Polis dərhal şübhəli qismində Sofiyanı dindirir. Düzdür, Sofiya bu dəfə də yan qaçmağa çalışır, ancaq mümkün olmur.\nSerial qətllərin izi necə tapıldı?\nBirinci mərtəbədə yaşayan qonşular yanvarın 29-da gecə saat iki radələrində üstdəki mənzildən səsə oyanırlar. Bildirirlər ki, üstəki mənzildən sanki balta ilə nəyəsə vurular. Bununla belə kişi səsi gəlib. Bir müddətdən sonra ara sakitləşir. Bundan sonra isə qonşular Sofiyanın mənzilini yumasının səsini eşidirlər. Səhər isə qonşular Sofiyanın əlində dolu sellofan torbalarla zibilxanaya getdiyinin şahidi olurlar.\nGündüz isə məktəblilər məktəb istilik xətti keçən ərazidə insan cəsədinin qalıqlarını görürlər. Cəsədin Vasiliyə məxsus olduğu müəyyən edilir. Bundan sonra Sofiya Jukovanın mənzilində axtarış aparılır və orada çoxsaylı qan izləri, həmçinin balta müəyyən edilir. Qan izlərinin Vasili Şlyaxtinə məxsus olduğu sübut olunur və Sofiya saxlanılır.\nSofiya belə bir cinayət törətmədiyini və balta ilə guya borş üçün ət doğradığını polisə bildirir. Lakin onun bu dəfə uydurması işinə yaramır. Polis Jukovanı Şlyaxtinanı öldürməkdə şübhəli bilinən şəxs qismində İstintaq təcridxanasına göndərilir. İstintaq qrupu bu dəfə hadisənin üzərində daha ciddi işləyir. İstintaq onun yaşadığı evdə ciddi araşdırma aparır və bu zaman başqa şəxsə məxsus qan izləri də aşkar edir. Ekspertiza bu qan izlərinin Anastasiya Mixiyevaya məxsus olduğunu müəyyən edir.\n2019-cu ilin fevralında İstintaq təcridxanasına yerləşdirilən Sofiya "Siplay" ləqəbi alır. O, bu ləqəbi səsinin xarakterinə görə alır. Bir neçə gündən sonra Sofiya öz kamera yoldaşı olanlara törətdiyi cinayətləri danışır. O cinayət hadisələrini necə törətdiyini deyir. O eyni zamanda 8 yaşlı Maşanı, 77 yaşlı Anastasiya və 62 yaşlı Vasilini necə öldürüb, parçalayaraq, balkondan atdığını, itlərin həmin ətləri necə daşıdığını və ya torbalara yığaraq küçəyə atdığını etiraf edir. Sofiya qurbanlarını necə öldürdüyünü və parçalayaraq hara atdığını istintaq orqanlarına göstərib. O, eyni zamanda törətdiyi cinayətlərin səbəbini açıqlayıb.\nAzərbaycanda tanınmış futbol məşqçisi koronavirusa yoluxdu


Azərbaycanda koronavirusdan ölənlərin dəfn qaydaları müəyyənləşdi - Aktual TV\n“COVID-19” infeksiyasının yayılmasının qarşısını almaq məqsədi ilə meyitin yuyulması zamanı təhlükəsizlik qaydaları müəyyənləşib.\n“Aktual TV” xəbər verir ki, bu barədə məlumat tibb işçiləri üçün COVID-19 xəstəliyinə dair yenilənən müvəqqəti rəhbərlikdə öz əksini tapıb.\nCOVID-19 diaqnozu ilə ölən xəstələrin morq və dəfn xidmətləri üzrə görüləcək ehtiyat tədbirlər açıqlanıb.\nMorq işçilərinə və cənazədən məsul şəxslərə ölünün şübhəli/təsdiqlənmiş COVID-19 diaqnozu ilə öldüyü barədə məlumat verilməlidir.\nÖlünü yuyan işçilər fərdi qoruyucu vasitələrdən (uzunboğaz əlcək, N95 maska, eynək və uzun önlük) istifadə etməlidirlər. İstifadə olunan fərdi qoruyucu vasitələr tibbi tullantı qabına atılmalıdır.\nYuyulma sahəsi qatı sekretlərlə (ifrazat) çirkləndiyi üçün 1/10 xlor məhlulu və ya xlor tableti ilə (məhsulun tövsiyəsi ilə) dezinfeksiya olunmalıdır.\nMorq işçiləri və ölüyuyan işçilərə standart infeksiyadan qorunma və nəzarət tədbirləri vasitəsilə tənəffüs yolu ifrazatları və təmas tədbirləri barədə təlim verilməlidir.\nMorq işçiləri və ölüyuyanlara əl gigiyenası kimi şəxsi gigiyena qaydalarına riayət edilməsinin əhəmiyyəti vurğulanmalıdır. Bölmədə istifadə ediləcək maskalar, əlcəklər, qoruyucu geyimlər, eynəklər, alkoqol əsaslı əl üçün antiseptiklər müvafiq qurumlar tərəfindən fasiləsiz təmin olunmalıdır. Şübhəli/təsdiqlənmiş COVID-19 diaqnozu qoyulan şəxsin evdə ölməsi halında dəfn proseduru yuxarıda göstərilən qaydalar çərçivəsində aparılmalıdır. Cənazənin qəbrə yerləşdirilməsi əsnasında əlcək istifadə olunmalıdır.\nŞübhəli/təsdiqlənmiş COVID-19 diaqnozlu xəstələrin öldüyü təqdirdə cənazə qəbrə qoyulduqdan sonra normal dəfn prosedurları tətbiq olunur.\nÖlən insanların şəxsi əşyaları ikiqat neylon torbaya qoyularaq verilir. Həmin əşyanın təkrar istifadəsi nəzərdə tutulursa, 60-90 dərəcədə yuyulmaqla istifadə edilə biləcəyi yaxınlarına bildirilir. Bu əşyaların atılması halında isə onlar tibbi tullantı hesab olunur.\nDigər cənazə prosedurları Dini Qurumlarla İş Üzrə Dövlət Komitəsinin mövzu ilə əlaqədar əlavədə yerləşdirilmiş fikirləri çərçivəsində həyata keçirilir.\nCOVID-19 infeksiyası nəticəsində ölən şəxslərin ölkədaxili və beynəlxalq daşınma qaydaları hava yolları, avtomobil yolları və dəmir yolları vasitəsilə ölkə daxilində və xaricdə cənazənin nəqli tabut içərisində həyata keçirilməli və cənazə tabutla birlikdə dəfn edilməlidir.


Azərbaycan və Türkiyə arasında gömrük hüquqpozmaları ilə bağlı Tədbirlər Planı imzalanıb - AZƏRTAC – Azərbaycan Dövlət İnformasiya Agentliyi\nAzərbaycan və Türkiyə arasında gömrük hüquqpozmaları ilə bağlı Tədbirlər Planı imzalanıb.\nDövlət Gömrük Komitəsinin mətbuat xidmətindən AZƏRTAC-a bildirilib ki, Tədbirlər Planı Türkiyənin paytaxtı Ankara şəhərində Azərbaycan Respublikasının Dövlət Gömrük Komitəsi ilə Türkiyə Respublikasının Gömrük və Ticarət Nazirliyi arasında Gömrük Sahəsində Birgə Komitənin ikinci iclasında imzalanıb.\nTədbirdə Azərbaycan Respublikası Dövlət Gömrük Komitəsinin sədri, gömrük xidməti general-leytenantı Səfər Mehdiyev, Naxçıvan MR Dövlət Gömrük Komitəsinin sədri, gömrük xidməti general-leytenantı Asəf Məmmədov və digər nümayəndə üzvləri, Türkiyə Gömrük və Ticarət Nazirliyinin müşaviri Cenap Aşçının rəhbərliyi ilə nümayəndə heyəti iştirak edib.\nİclasın açılış mərasimində Türkiyə Respublikası Gömrük və Ticarət Nazirliyinin müşaviri Cenap Aşçı ölkəsinin gömrük sistemində tətbiq olunan yeniliklər, həyata keçirilən layihələr, Türkiyə və Azərbaycan arasında qarşılıqlı əməkdaşlığın gücləndirilməsi sahəsində görülən işlər barədə məlumat verib.\nİclasda “Azərbaycan Respublikası Dövlət Gömrük Komitəsi və Türkiyə Respublikası Gömrük və Ticarət Nazirliyinin 2018-2019-cu illəri əhatə edən gömrük hüquqpozmaları ilə mübarizə sahəsində əməkdaşlığının və qarşılıqlı yardımının səmərəliliyinin yüksəldilməsi üzrə Tədbirlər Planı” imzalanıb.\nTərəflər qaçaqmalçılıqla mübarizə bölmələri arasında əlaqələndirici şəxsləri təyin edib və təsdiqləyiblər, kinoloji təlimlər mövzusunda əməkdaşlığın davam etdirilməsi barəsində razılığa gəlib və birgə tədbirlərin keçirilməsinin zəruriliyini vurğulayıblar.\nEyni zamanda, iki ölkənin gömrük laboratoriyaları arasında əməkdaşlığın inkişaf etdirilməsi və bu çərçivədə Bakı və İstanbula, Ankaraya qarşılıqlı səfərlərin təşkil edilməsi, risklərin təhlili sahəsində həyata keçirilən uğurlu fəaliyyətlərin davam etdirilməsi barəsində razılıq əldə edilib.\nAZERTAG.AZ :Azərbaycan və Türkiyə arasında gömrük hüquqpozmaları ilə bağlı Tədbirlər Planı imzalanıb\nAzərbaycanın Gürcüstan, Belarus və Moldova ilə gömrük sahəsində əməkdaşlığının perspektivləri müzakirə edilib


Dünya iqtisadi tənəzzülə duruş gətirə bilmədiyi halda Azərbaycan yeni layihələri hədəfləyir\nSiyasət 25 Aprel 2020 09:36 (UTC+04:00)\nAzərbaycan dövləti hər zamankı kimi yenə vətəndaşının yanındadır. Cəmiyyətin bütün təbəqələrinin, xüsusilə də həssas kateqoriyadan olan insanların sosial müdafiəsi Prezident İlham Əliyevin gündəlikdə saxladığı ən vacib məsələdir. Azərbaycan Prezidenti koronavirus pandemiyasının mənfi təsirlərinə baxmayaraq, bu ilin dövlət büdcəsində heç bir sosial layihənin ixtisar edilməyəcəyini bir neçə gün əvvəl keçirdiyi sosial-iqtisadi müşavirə zamanı bildirmişdi. Prezident İlham Əliyev həmişə olduğu kimi, yenə vədinə sadiq qalır, sözlə əməlin vəhdət təşkil etdiyini bir daha sərgiləyir. Hətta bu çətin və həssas dönəmdə yeni infrastruktur layihələri, vətəndaşların digər sosial problemlərinin həlli istiqamətində genişmiqyaslı tədbirlər reallaşdırılır. Yəni, dünyanın inkişaf etmiş ölkələrinin belə koronavirusun mənfi təsirləri qarşısında duruş gətirə bilmədiyi halda Azərbaycan yeni layihələri hədəfləyir.\nMəlumdur ki, Prezident İlham Əliyevin xüsusi diqqət yetirdiyi məsələ ölkədə qazlaşdırmanın 100 faizə çatdırılması, əhalinin dayanıqlı mavi qazla təmin edilməsidir. Sumqayıt şəhərinə yeni magistral qaz kəmərinin çəkilməsi bu siyasətin daha bir göstəricisidir. Təsadüfi deyil ki, dövlət başçısı ölkənin böyük şəhərlərindən biri olan Sumqayıtın fasiləsiz qaz təminatını ödəyəcək kəməri şəxsən istifadəyə verdi. Önəmli əhəmiyyətə malik yeni qaz kəməri eyni zamanda Sumqayıtda fəaliyyət göstərən istehsal müəssisələrini, fabrik və zavodları qazla təchiz edəcək, bu sahələrin gələcək inkişafı üçün geniş imkanlar yaradacaq. Yeni magistral kəmər belə desək, yardımçı ehtiyat xətdir. İndiyə qədər Sumqayıt şəhəri bir qaz kəməri vasitəsi ilə qazlaşdırılırdı. Lakin əhalinin və yeni iqtisadi obyektlərin artımı mavi qaza olan tələbatı çoxaldır və ikinci kəmərin çəkilməsini zəruri edirdi. Odur ki, Prezident İlham Əliyevin qarşıya qoyduğu vəzifə tez bir zamanda yerinə yetirildi və biz artıq yeni alternativ qaz xəttinin istifadəyə verildiyini görürük.\nAzərbaycan Prezidentinin daim nəzarətdə saxladığı daha bir vacib sahə qaçqın və məcburi köçkünlərin, şəhid ailələrinin sosial rifahı, bu təbəqədən olan insanların layiqli həyat şəraitidir. Erməni işğalı nəticəsində doğma yurd-yuvalarından didərgin düşmüş vətəndaşlarımızın problemlərinin həlli dövlət siyasətində həmişə prioritet təşkil edib. İndiyədək çətin və ağır şəraitdə yaşayan on minlərlə məcburi köçkün ailəsi yeni şəhərciklərdə müasir mənzillərə köçürülüb. Prezident İlham Əliyevin şəxsi nəzarətində olan bu proses bu gün də davam etdirilir. Həftə sonu dövlət başçısının Abşeron rayonunda məcburi köçkünlər üçün inşası davam edən yeni şəhərciyə baş çəkməsi, görülən işlərlə yerindəcə tanış olması bu siyasətin növbəti bariz nümunəsidir. Prezident tikinti meydançasına gələrək proseslə şəxsən maraqlanmaqla məcburi köçkünlərin problemlərinə necə böyük həssaslıq göstərdiyini ortaya qoydu.\nHazırda Bakı, Sumqayıt və Abşeronda, həmçinin ölkənin bir çox bölgələrində məcburi köçkünlər üçün yeni şəhərciklərin tikintisi sürətlə aparılır. Bütün bunlar Azərbaycan dövlətinin sosialyönümlü siyasətini, məlum çətinliklərə baxmayaraq bu məqsədlər üçün maliyyə imkanlarını əsirgəmədiyini göstərir.\nAzərbaycan öz vətəndaşlarına, xüsusilə də qayğıya ehtiyacı olan həssas insanlara sahib çıxan, onların problemlərini həll edən çox nadir ölkələrdəndir. Prezident İlham Əliyev bütün fəaliyyəti boyu bu baxımdan da humanist və insanpərvər prinsiplərə əsaslanıb, nümunəvi ənənə formalaşdırıb.\nHəyata keçirilən sosial rifah tədbirləri, paralel olaraq reallaşdırılan böyük infrastruktur layihələri şübhəsiz ki, Azərbaycan iqtisadiyyatının gücünü göstərir. Bu uğurların təməlində əlbəttə ki, Prezident İlham Əliyevin həyata keçirdiyi genişmiqyaslı islahatlar dayanır. Bütün bunları dünyanın nüfuzlu maliyyə qurumları da həmişə yüksək qiymətləndirir. Məsələn, qlobal beyin mərkəzlərindən olan "Heritage Foundation” tərəfindən bu günlərdə hazırlanan "İqtisadi Azadlıq İndeksi 2020” hesabatında Azərbaycan 16 pillə irəliləyərək 180 ölkə arasında 44-cü yeri tutub. Azərbaycan həmçinin bu indeks üzrə Avropa regionunda 45 ölkə arasında 24-cü yerdə qərarlaşıb və regionda ən çox irəliləyən ölkələr arasında birinci yerdədir. Bu nəticə ilə Azərbaycan Polşa, Belçika, İspaniya, Fransa, Türkiyə, İtaliya və bu kimi ölkələri də geridə qoyaraq ön sıralarda mövqeləşib. Göründüyü kimi, dünyanın mötəbər qurumları Prezident İlham Əliyevin apardığı iqtisadi islahatların müsbət nəticələrini maraqla izləyir və dəyərləndirir. Bununla da Azərbaycanın güclü ölkə kimi beynəlxalq aləmdə nüfuzu durmadan artır.\nAzərbaycan koronavirus pandemiyası ilə effektli mübarizə, yüksək sosial müdafiə tədbirləri ilə, eyni zamanda milli iqtisadiyyatını xarici iqtisadi şoklardan qorumaq bacarığı ilə öz müsbət praktikasını nümayiş etdirir, dünyaya özünəməxsus örnək göstərir. Uğurların formulu ortadadır. Prezident İlham Əliyevin milli maraqlara söykənən qətiyyətli siyasəti, konkret hədəflərə hesablanan strategiyası və birlikdə güclü olan möhkəm xalq-iqtidar birliyi!\nSahil Kərimli, Trend BİA-nın baş redaktor müavini


Kamran Əliyev MDB Baş prokurorlarının iclasında iştirak etdi\n08:14 / 24.06.2022 Просмотров: 152\nİyunun 24-də Belarus Respublikasının paytaxtı Minsk şəhərində Müstəqil Dövlətlər Birliyi İştirakçı Dövlətlərinin Baş prokurorlarının Əlaqələndirmə Şurasının 32-ci iclası keçirilib.\nBaş Prokurorluğun mətbuat xidmətindən novoye-vremya.com-a verilən xəbərə görə, MDB prokurorluq orqanlarının rəhbər şəxslərinin iştirak etdiyi tədbirdə ölkəmizi Baş prokuror Kamran Əliyevin rəhbərlik etdiyi nümayəndə heyəti təmsil edib.\nŞuranın iclasında Kamran Əliyev Azərbaycan Prezidenti İlham Əliyevin rəhbərliyi ilə ölkəmizdə həyata keçirilən islahatlar çərçivəsində prokurorluq orqanlarının fəaliyyətinin və strukturunun təkmilləşdirilməsi istiqamətində aparılmış hərtərəfli və institusional tədbirlər barədə danışaraq cinayət yolu ilə əldə edilmiş aktivlərin qaytarılması mövzusunda çıxış edib.\nDaha sonra təşkilati məsələlər müzakirə edilərək əməkdaşlıq haqqında müvafiq sənədlər imzalanıb. Katibliyin məsul vəzifələrinə seçkilər keçirilib. Baş prokuror Kamran Əliyev Şuranın “Qanunçuluq və hüquq qaydasının möhkəmləndirilməsinə görə” medalı ilə təltif olunub.\nŞuranın 2023-cü ildə iclasının Bakı şəhərində keçirilməsi qərara alınıb.


2 Niyə xalqlar vurnuxur,Ümmətlər boş-boş fitnə qurur? 2 Dünyanın padşahları qalxır,Rəhbərləri bir nəfər kimiYehovaya və Onun məsh etdiyinə* qarşı birləşir. 3 «Onların buxovlarını qoparaq,İplərini üzərimizdən sıyırıb ataq», — deyirlər. 4 Taxtı göylərdə olan güləcək,Yehova onlara istehza edəcək. 5 O zaman onlarla qəzəblə danışacaq,Hiddəti onları lərzəyə salacaq, 6 «Mən padşahımı müqəddəs dağımda,Sionda əyləşdirmişəm!» — deyəcək. 7 Yehovanın fərmanını bəyan edirəm;O, mənə dedi: «Sən Mənim oğlumsan,Bu gün Mən sənə ata oldum, 8 İstə Məndən, xalqları miras kimi verim sənə,Yer üzü başdan-başa sənin mülkün olsun. 9 Onları dəmir dəyənəklə qıracaqsan,Saxsı qab kimi çilik-çilik edəcəksən». 10 İndi, ey padşahlar, düşünün,Ey yer üzünün hakimləri, ağlınızı başınıza yığın, 11 Yehovadan qorxun və Ona xidmət edin,Onun önündə titrəyərək sevinin. 12 Oğula ehtiram göstərin* ki, Allah qəzəblənməsin,Siz də getdiyiniz yolda məhv olmayasınız,Çünki Onun qəzəbi qəfil alışar. Nə xoşbəxtdir Ona pənah gətirənlər!


Fərəc Quliyev Azərbaycandakı bütün səfirlik və beynəlxalq təşkilatlara müraciət etdi » MDHP - Milli Dirçəliş Hərəkatı Partiyası - Rəsmi veb səhifəsi\nFərəc Quliyev Azərbaycandakı bütün səfirlik və beynəlxalq təşkilatlara müraciət etdi\nFərəc Quliyev: Ermənistan silahsızlaşdırılmalıdır\nBəşəriyyətə qarşı törədilən cinayətlər cəzasız qaldıqca, yeni və daha ağır bəşəri təhdiddlər ortaya çıxır. 26 fevral tarixi Ermənistanın Xocalıda Azərbaycanlılara qarşı törətdiyi soyqırımının ildönümüdür.\nErmənistanın Xocalıda Azərbaycanlılara qarşı törətdiyi soyqırım dövlətlər və beynəlxalq təşkilatlar tərəfindən layiqli cavablandırılmadığından ən pis pressedent oldu. Dünyanın müxtəlif yerlərində Ermənistan kimi faşist rejimlər ruhlandı.\nErmənistan özü isə 2020-ci ildə Azərrbaycan öz ərazilərini Ermənistanın işğalçı ordularından təmizləyərkən Azərbaycanın mülki əhalisinə qarşı yenidən soyqırım etdi.Məlumunuz olduğu kimi Azərbaycan BMT-nin Azərbaycan ərazilərinin işğaldan azad olunması üçün qəbul etdiyi, amma 27 il ərzində yerinə yetirilmədiyi 4 qətnaməsini 2020-ci ildə icra etdi. Sülhə məcburetmə əməliyatları zanmanı Azərbaycan ordusu yalnız Ermənistanın ölkəmizdə olan işğalçı hərbi hissələrinə zərbə endirdi. Amma Ermənistan tərəfi Azərbaycan ordusu qarşısında aciz qaldığından mülki əhalini yenə də hədəf götürdü. Bərdə, Tərtər, Ağcabədi və bir çox digər Azərbaycan kənd və şəhərləri ağır artilleriya və raket atəşinə tutuldu. Döyüş bölgəsindən xeyli aralıda olan Gəncə şəhərinə ballastik raket atıldı.Yüzlərlə mülki şəxs, uşaq və qocalar da daxil olmaqla həlak oldu. Şuşa şəhərinə “İsgəndər” raketinin atılması Ermənistan rəsmiləri tərəfindən bu yaxınlarda Ermənistan mətbuatında rəsmən etiraf olundu.\nBu o deməkdir ki, soyqırım siyasəti Ermənistanın rəsmi dövlət siyasətidir. Xocalı soyqırımının birbaşa iştirakçısı olan Ermənistanın keçmiş prezidenti Sarkisyan sonralar ən yüksək beynəlxalq trubinalarda və xarici mətbuatda deyirdi: “Biz Xocalıda dinc mülki əhalini qırana qədər Azərbaycan tərəfi bizim mülki əhaliyə toxunmayacağımızı düşünürdü.Biz bu sterotipi qırdıq”.\nAğır bəşəri cinayətlərini rəsmən, açıq etiraf edən Sarkisyan və onun kimilər Beynəlxalq məhkəmələrdə çoxdan ən ağır formada cəzalandırılmalı idilər. Lakin cəzasızlıqdan məmnun, bu zehniyyəti daşıyan Sarkisyan, Köçəryan kimi soyqırım törədən canilər yenidən Ermənistanda hakimiyyətə gəlmək iddiasındadırlar.\nHesab edirəm ki, özünü mədəni və ədalətli sayan, terror və soyqırıma yox deyən milli dövlətlər və beynəlxalq təşkilatlar Ermənistanın davranışlarına adekvat münasibət göstərməlidirlər.\nBaş vermişlərə qınaq və təəssüf bildirmək pis ənənənin qarşısını ala bilməz. Azərbaycanın 20% əraziləri 30 il Ermənistan işğalında qaldı. Bu ərazilərdə 1000- lərlə kənd, şəhər tamamilə yerlə yeksan edilib. Ölkəmizdə olan səfirlik və beynəlxalq təşkilat nümayəndələri bunları yerindəcə müşahidə ediblər.\nErmənistanda bu gün də revanşist faşist çağırışlar eşidilir, yeni təhdidlər edilir. Bu isə bölgədə yeni destabilizasiya üçün zəmin yaradır. Bütün bunları nəzərə alaraq milli dövlətlər və beynəlxalq təşkilatlar\n- Xocalı soyqırımını rəsmən tanımalı;\n- Xocalı soyqırımında iştirakı olanların beynəlxalq məhkəmələrdə cəzalandırılmasına yardımçı olmalı;\n- Ermənistanın Azərbaycan ərazilərində işğal nəticəsində törətdiyi dağıntı və talana görə təzminat ödəməsini təmin etmək üçün müvafiq prosedurların həyata keçirilməsinə dəstək verməli;\n- Erməmistanın silahsızlaşdırılması siyasətini həyata keçirməlidir.\nÇağırışım bütün bəşəriyyəti ailə, yer kürəsini hamımızın evi kimi görə bilən və bu evdə ailə düzəninin pozulmasına qarşı barışmaz mövqedə olanlaradır.\nMilli Dirçəliş Hərəkatı partiyasının sədri, istiqlalçı millət vəkili Fərəc Quliyev.


Mətbuat Şurası monitorinqini başa çatdırdı\nAzərbaycan Mətbuat Şurası sentyabrın 26-da keçirilmiş referendumda jurnalistlərin peşə vəzifələrini yerinə yetirmələri istiqamətindəki monitorinqini başa çatdırıb.\nŞuradan bildiriblər ki, monitorinq iki istiqamətdə aparılıb. Şuranın İdarə Heyətinin üzvləri gün ərzində istər paytaxtda, istərsə də bölgələrdəki dairə və məntəqə komissiyalarında olublar. Mətbuat Şurasının sədri, Milli Məclisin deputatı Əflatun Amaşov Nəsimi və Nərimanov, sədrin müavini, Beynəlxalq Avrasiya Mətbuat Fondunun rəhbəri Umud Rəhimoğlu Binəqədi, sədrin müavini, Jurnalistlərin Həmkarlar İttifaqının sədri Müşfiq Ələsgərli Suraxanı, İdarə Heyətinin üzvləri – Milli Məclisin deputatı Aqil Abbas Səbail, “İki sahil” qəzetinin baş redaktoru Vüqar Rəhimzadə Xətai, “APA Holdinq”in rəhbəri Vüsalə Abışova Sabunçu, “525-ci qəzet”in baş redaktoru Rəşad Məcid Yasamal, Nizami və Nəsimi, Demokratik Jurnalistlər Liqasının sədri Yadigar Məmmədli Səbail, Orta Asiya və Cənubi Qafqaz Söz Azadlığı Şəbəkəsinin sədri Azər Həsrət Xətai, “Şərq” qəzetinin baş redaktoru Akif Aşırlı Yasamal, Azərbaycanlıların və Digər Türkdilli Xalqların Əməkdaşlıq Mərkəzinin sədri İlham İsmayıl Səbail, “Bakı xəbər” qəzetinin baş redaktoru Aydın Quliyev Sabunçu, Mətbuat Şurasının icraçı katibi Rəhim Hüseynzadə Salyan və Neftçala rayonlarındakı məntəqələrə baş çəkiblər. Onlar medianın sərbəst şəkildə səsvermənin gedişini işıqlandırdıqlarının şahidi olublar. Hər hansı nöqsan qeydə alınmayıb. Eyni zamanda, jurnalistlər üçün fəaliyyət göstərməyə yaradılan şərait və imkan da qənaətbəxş qiymətləndirilib.